કંગનાએ BMC પાસે રૂ.2 કરોડનું વળતર માંગ્યું – Khabar Gujarat\nકંગના રનૌતે BMC પાસેથી પોતાની ઓફિસમાં કરેલી તોડફોડ બદલ રૂપિયા2કરોડનું વળતર માગ્યું છે. રિપોર્ટ પ્રમાણે, એક્ટ્રેસે BMCને એક નોટિસ ફટકારી છે.9સપ્ટેમ્બરના રોજ પાલી હિલ સ્થિત કંગનાની ઓફિસ મણિકર્ણિકા ફિલ્મ્સમાં ગેરકાયદેસર બાંધકામ થયું હોવાનું કહીને BMCએ તોડફોડ કરી હતી.\n8 સપ્ટેમ્બરના રોજ BMCએ કંગનાની ઓફિસમાં નોટિસ લગાવી હતી અને ગેરકાયદેસર બાંધકામ અંગે 24 કલાકની અંદર જવાબ માગ્યો હતો. જોકે, બીજા જ દિવસે કંગના મુંબઈ આવે તે પહેલા જ BMCએ કંગની ઓફિસમાં તોડફોડ કરી હતી. BMCની કાર્યવાહી વિરુદ્ધ કંગનાની વકીલ હાઈકોર્ટ ગયા હતા. જોકે, કોર્ટ કાર્યવાહી પર પ્રતિબંધ મૂકે તે પહેલા જ ઓફિસનો 40 ટકા ભાગ ધ્વસ્ત કરી દીધો હતો, જેમાં ઝૂમ્મર, સોફઆ, દુર્લભ કલાકૃતિ સહિતનો કિંમતી સામાન સામેલ હતો.\nરિઝવાન સિદ્દીકીએ કંગનાની ઓફિસમાં થયેલી તોડફોડ અંગે BMC વિરુદ્ધ બોમ્બે હાઈકોર્ટમાં અરજી કરી હતી. ગયા ગુરુવાર (10 સપ્ટેમ્બર)એ તેમણે કહ્યું હતું તેઓ પોતાની અરજીમાં જરૂરી સુધારા-વધારા કરાવશે. અડધી રાત્રે ફાઈલ કરવામાં આવેલી અરજી 92 પાનાની હોવાની ચર્ચા છે. કહેવાય છે કે કંગનાએ આ જ અરજીમાં BMC પાસે2કરોડ રૂપિયાનું વળતર માગ્યું છે.\nસંબંધિત સમાચાર:BMCbollywoodkangna ranautnews\nસુશાંત સિંહ રાજપૂત કેસમાં હવે ડ્રગ્સ એંગલ સૌથી મોટો મુદ્દો બની ગયો છે. NCBના રડાર પર માત્ર બોલિવૂડ સ્ટાર્સ જ નહીં પરંતુ ટીવી સ્ટાર્સ પણ છે. NCB એ 23 સપ્ટેમ્બરના રોજ અનેક બોલિવૂડ સેલેબ્સ તથા ટીવી સેલેબ્સને સમન્સ પાઠવ્યા છે, જેમાં સારા અલી ખાન તથા દીપિકા પાદુકોણ, શ્રદ્ધા કપૂર, રકુલ પ્રીત સિંહ, નમ્રતા શિરોડકરને સમન પાઠવવામાં આવ્યું છે. આગામી ત્રણ દિવસમાં આ તમામ એક્ટ્રેસની પૂછપરછ કરવામાં આવશે. માનવામાં આવે છે કે દીપિકા પાદુકોણની 24 સપ્ટેમ્બરના રોજ NCB પૂછપરછ કરશે. દીપિકા પાદુકોણ હાલમાં ગોવામાં શકુન બત્રાની ફિલ્મના શૂટિંગમાં વ્યસ્ત છે તો સારા અલી ખાન પણ હાલમાં ગોવામાં જ છે. અહીંયા તેની માતા અમૃતા સિંહનું ઘર છે અને તે માતા સાથે અહીંયા સમય પસાર કરી રહી છે.\nઆ કડીમાં હવે ટીવી એક્ટર અબીગેલ તથા સનમ જોહરના ઘરે NCBએ દરોડા પાડ્યા હતા અને બંનેને NCBની ઓફિસ બોલાવવામાં આવ્યા હતા. આ બંને રિયાલિટી શો ‘નચ બલિયે’માં જોવા મળ્યા હતા.\nNCBને અબીગેલ તથા સનમ વિરુદ્ધ નક્કર પુરાવા મળ્યા છે. આજે સવારે NCBની એક ટીમે બંનેના ઘરે દરોડા પાડ્યા હતા. કલાકો સુધી ચાલેલી આ રેડમાં NCBના હાથમાં શું પુરાવા મળ્યા તે સામે આવ્યું નથી. જોકે, આ બંને NCBની ઓફિસની બહાર જોવા મળ્યા હતા. આ વાત જ સંકેત આપે છે કે તેઓ ડ્રગ્સ વિવાદમાં ફસાયા છે અને તેમને અનેક સવાલ-જવાબ કરવામાં આવશે.\nસુશાંત કેસમાં ડ્રગ્સ એંગલ સામે આવ્યા બાદ બોલિવૂડની મુશ્કેલીઓ વધી ગઈ છે. હાલમાં જ શ્રદ્ધા કપૂર, દીપિકા પાદુકોણ, દિયા મિર્ઝા, રકુલ પ્રીત સિંહ, સારા અલી ખાન, નમ્રતા શિરોડકર, મધુ મન્ટેનાના નામ સામે આવ્યા છે. મધુ મન્ટેનાની NCBએ પૂછપરછ કરી છે. તો બીજી બાજુ શ્રદ્ધા તથા દીપિકા વિરુદ્ધ NCBને નક્કર પુરાવા મળ્યા છે. NCB પોતાની તપાસ માત્ર સુશાંત કેસ પૂરતી સીમિત રાખવા માગતી નથી.\nદીપિકાની વાત કરીએ તો મેનેજર કરિશ્મા તથા તેની વચ્ચેની ચેટ સામે આવી છે. આ ચેટમાં દીપિકાએ કરિશ્મા પાસે ગાંજો મંગાવ્યો હતો. આ ચેટ 2017ની છે. NCB દીપિકાને સમન પાઠવ્યું છે અને તેની પૂછપરછ કરવામાં આવશે.\nજાણો કઇ-કઇ અભિનેત્રીઓ આવી એનસીબીના રડાર પર\nસુશાંત સિંહ રાજપુત કેસમાં ડ્રગ્સ એન્ગલમાં અત્યાર સુધી બોલિવુડની ઘણી અભિનેત્રીઓનાં નામ બહાર આવ્યા છે, આ દરમિયાન સમાચાર એ છે કે દીયા મિર્ઝા પણ એનસીબીનાં રડાર પર છે, તેને પુછપરછ માટે બોલાવવામાં આવી શકે છે.\nસુશાંત સિંહ રાજપુત કેસમાં ડ્રગ્સ કનેક્સનની તપાસ દરમિયાન એનસીબીને 40 વર્ષની એક અભિનેત્રી અંગે પણ જાણવા મળ્યું છે, કહેવામાં આવી રહ્યું છે કે સારા અલી ખાન, દિપિકા પાદુકોણ, શ્રધ્ધા કપુર અને નમ્રતા શિરોડકર બાદ હવે દીયાનું નામ પણ બહાર આવ્યું છે, એનસીબી તેને પુછપરછ માટે બોલાવશે.\nએનસીબી સુત્રોનાં જણાવ્યા મુજબ ધરપકડ કરાયેલા ડ્રગ્સ પેડલર્સ અનુજ કેશવાની અને અંકુશ સાથે પુછપરછ બાદ આ અભિનેત્રીનાં નામનો ખુલાસો થયો, દીયાની મેનેજર ડ્રગ્સની ખેપ તેનાં સુધી પહોંચાડતી હતી.\nગેમ રિયાલિટી શો ‘બિગ બોસ 14’નું ગ્રાન્ડ પ્રીમિયર3ઓક્ટોબરના રોજ થશે. તમામ સ્પર્ધકોને ક્વૉરન્ટીન કરવામાં આવશે. આ દરમિયાન બિગ બોસ ઘરની કેટલીક તસવીરો સામે આવી છે. આ વખતે મુંબઈ ફિલ્મસિટીમાં ‘બિગ બોસ’નો સેટ બનાવવામાં આવ્યો છે.આ વખતે પણ ‘બિગ બોસ’ના ઘરને આર્ટ ડિરેક્ટર ઓમંગ કુમારે ડિઝાઈન કર્યું છે. ઘરને આલિશાન બનાવવા માટે એન્ટિક ડિઝાઈન પસંદ કરવામાં આવી છે. શનિ-રવિવારના એપિસોડમાં ઘરના તમામ સભ્યો સાથે બેસે છે, તે લિવિંગ એરિયામાં આ વખતે સિલ્વર રંગના સોફા મૂકવામાં આવ્યા છે. સોફા પર મલ્ટીકલર કુશન મૂકવામાં આવ્યા છે. આ ઉપરાંત સફેદ તથા ગ્રે રંગના સેન્ટર ટેબલ છે અને તેના પર છોડ પણ છે.\n‘બિગ બોસ’ના ઘરના બેડરૂમને આ વખતે એકદમ રંગીન બનાવવામાં આવ્યા છે. પલંગને ગુલાબી તથા ઓરેન્જ રંગના કોમ્બિનેશન સાથે રાખવામાં આવ્યા છે. વચ્ચે બેસવા માટે મલ્ટીકલર સોફા રાખવામાં આવ્યા છે. બેડરૂમનો ગેટ દર વખતની જેમ પારદર્શક છે. ઘરના કેપ્ટન માટે અલગ બેડ છે.\nઘરમાં એન્ટ્રી થતાં દરવાજાઘરમાં એન્ટ્રી થતાં દરવાજા ને લાઈટિંગ ઈફેક્ટવાળો બનાવવામાં આવ્યો છે. બ્લેક, ગોલ્ડન, પર્પલ કલર કોમ્બિનેશનમાં એન્ટ્રેસને ‘બિગ બોસ’ના લોગો (આંખ)ની જેમ ડિઝાઈન કરવામાં આવ્યો છે.


જમશેદપુર : તાતા સ્ટીલના પ્લાન્ટમાં વિસ્ફોટ બાદ આગ : બે કર્મચારી ઘવાયા\nજમશેદપુર તા.7 : ઝારખંડના જમશેદપુરમાં ટાટા સ્ટીલના પ્લાન્ટમાં થયેલા પ્રચંડ બ્લાસ્ટ બાદ ભીષણ આગ ભભૂકી ઉઠી હતી. સવારે 10:20 કલાકે પ્લાન્ટમાં આગ ભભૂકી હતી જેને કલાકોની જહેમત બાદ કાબૂ કરાઈ હતી. ટાટાના પ્લાન્ટમાં બ્લાસ્ટ કેવી રીતે થયો, શું કારણ હતુ ? તે હજુ સ્પષ્ટ થયું નથી.\nસવારે દુર્ઘટનાની ખબર મળતાં જ મુખ્યમંત્રી હેમંત સોરેને જરુરી નિર્દેશ આપ્યા હતા. તેમણે ટ્વિટ કરી જણાવ્યું કે જમશેદપુરમાં ટાટા સ્ટીલના પ્લાન્ટમાં બ્લાસ્ટ થયો છે. જિલ્લા તંત્ર તથા ટાટા સ્ટીલ મેનેજમેન્ટ દ્વારા સંકલન સાધીને ઈજાગ્રસ્તોને તુરંત સારવાર મળે તેવી વ્યવસ્થા કરાઈ છે. મીડિયા અહેવાલ અનુસાર, પ્લાન્ટના કોક ડિવીઝનમાં બ્લાસ્ટ થયો હતો. બેટરી યુનિટ 5,6 અને 7માં ક્રોસ ઓવરમાં અચાનક બ્લાસ્ટ થયાનું માનવામાં આવે છે. ગેસ ગળતર પણ થયુ હતુ જેને પગલે સમગ્ર વિસ્તારમાં અફરાતફરી મચી ગઈ હતી.\nબ્લાસ્ટની તીવ્રતા એટલી હતી કે પ્લાન્ટમાં ભાગદોડ મચી ગઈ હતી. કર્મચારીઓને જેમતેમ કરીને પ્લાન્ટની બહાર સુરક્ષિત લઈ જવાયા હતા. આગ કાબૂમાં આવ્યા બાદ પ્લાન્ટને પુન:કાર્યરત કરવા ગતિવિધિ હાથ ધરવામાં આવી છે. ટાટા સ્ટીલ દ્વારા જાહેર કરવામાં આવેલા નિવેદન મુજબ, કોક પ્લાન્ટના બેટરી 6માં ફાઉલ ગેસ લાઈનમાં બ્લાસ્ટ થયો હતો. સ્થિતિ હવે કાબૂમાં છે બે કર્મચારી ઈજાગ્રસ્ત થયા છે.


મકાન રીપેરીંગ સહાય યોજના\nNJ View June 03, 20210Comment June 03, 2021\nપ્રધાનમંત્રી આવાસ યોજના હેઠળ નવા મકાન -ફ્લેટની ખરીદી ઉપર હાલમાં અરજદારને 2.67 લાખની સબસીડી આપવામાં આવે છે. હવે તે જ તે જ રીતે જુના મકાનમાં રિનોવેશન કરવા માટે કે કાચા મકાનને પાકું બનાવવા માટે અરજદારે લીધેલી લોન ઉપર સરકાર તરફથી સબસિડીનો લાભ મળવા પાત્ર છે જેની મોટા ભાગના અરજદારોને જાણકારી હોતી નથી.\nકેન્દ્ર સરકાર જે રીતે નવા મકાનની ખરીદી ઉપર ઉપર વ્યાજ સહાય આપે છે તે જ રીતે આ લોન પર પણ સબસિડીની સહાય હાઉસિંગ ફોર ઓલ મિશન હેઠળ આપવામાં આવે છે.\nજો કે તેના માટે અરજદાર ને જે તે અધિકૃત બેક ,હાઉસિંગ ફાઇનાન્સ કંપની કે સહકારી બેકમાં જરૂરી પુરાવાઓ રજૂ કરવા પડશે. તેમજ જયારે અરજદાર લોન લે ત્યારે ક્રેડિટ લિઁક સબસીડી યોજના (CLSS)નો લાભ લેવા ઈચ્છે છે તેવું સ્પષ્ટ પણે અરજીમાં જણાવવાનું રહેશે. નાણાકીય સંસ્થાઓ તેમજ અરજદારની વ્યાજ સહાયની માગણીની પાત્રતા જે તે બેક દ્વારા ચકાસવામાં આવે છે. ત્યાર બાદ દર મહિનાના અંતે નેશનલ હાઉસિંગ બૅક અરજીને મજૂરી માટે હુડકોને મોકલશે.\nઅરજદાર માટે પ્રધાનમંત્રી આવાસ યોજનાની નિયત પદ્ધતિ ને અનુસરીને તે જ મુજબ સબસિડીની રકમ તેના ખાતામાં જમા થશે. અરજદારને સમિતિ દ્વારા એક વાઉચર અથવા સર્ટિફિકેટ આપવામાં આવશે. અરજદારે આ સર્ટિફિકેટ બેકમાં રજૂ કરવાનું રહેશે જેના આધારે અરજદારના ખાતામાં વ્યાજ સહાય ની રકમ જમા થશે.\nલોન પર વ્યાજ સહાયની રકમ મેળવવા માટે અરજદારે ભારત સરકારની કોઈપણ યોજનાનો લાભ લીધો હોવો જોઈશે નહીં. જો અરજી કરનાર વ્યક્તિ કે જે તેના મકાનનું રીનોવેશન અથવા કાચા મકાનને પાકું બનાવવા ઈચ્છતો હશે તો તેને ભારત સરકારની કોઈપણ આવાસ યોજના નો પણ લાભ લીધેલો હોવો જોઈશે નહીં. જો આવો લાભ નહીં લીધો હોય તો જ તેને સબસીડી મળવા પાત્ર થશે.\nએટલુંજ નહીં પરંતુ અરજદારના કુટુંબના કોઈપણ સભ્ય ભારત ભરમાં પોતાની માલિકીનું પાકું મકાન ન ધરાવતા હોવા જોઈએ તો જ તે આ લાભ લઈ શકશે. અરજદાર જે વ્યક્તિઓનો તેના કુટુંબમાં સમાવેશ કરે તેમાં તેની પત્ની-પતિ અને અપરણિત બાળકોનો સમાવેશ થાય થાય છે.


UN : ભારતના પ્રતિનિધિ અકબરુદ્દીને પાકિસ્તાન પર નિશાન સાધ્યું, કહ્યું- તે જેટલા નીચે જશે, અમે એટલા જ ઉપર જઈશું | CN24NEWS\nHome વિશ્વ UN : ભારતના પ્રતિનિધિ અકબરુદ્દીને પાકિસ્તાન પર નિશાન સાધ્યું, કહ્યું- તે જેટલા...\nUN : ભારતના પ્રતિનિધિ અકબરુદ્દીને પાકિસ્તાન પર નિશાન સાધ્યું, કહ્યું- તે જેટલા નીચે જશે, અમે એટલા જ ઉપર જઈશું\nન્યૂયોર્કઃ સંયુક્ત રાષ્ટ્રમાં ભારતના સ્થાનિક પ્રતિનિધિ સૈયદ અકબરુદ્દીને ઈશારામાં કહ્યું કે, UNના ઉચ્ચ સ્તરીય મહાસભા સત્રમાં પાકિસ્તાન ફરી કાશ્મીરનો મુદ્દો ઉઠાવી શકે છે. પરંતુ આવું કરવાથી ભારતનું પડખું ઊંચું રહેશે. પાકિસ્તાન વડાપ્રધાન ઈમરાન ખાને ગત મહિને જ કહ્યું હતું કે, તેઓ કાશ્મીર મુદ્દાને UN મહાસભામાં ઉઠાવશે. મીડિયા બ્રીફિંગ દરમિયાન આ અંગે એક સવાલનો જવાબ આપતા અકબરુદ્દીને કહ્યું કે, અમે તેમને આતંકને મુખ્યધારામાં લાવતા જોયા છે. હવે તે નફરત ભરેલા નિવેદનોને UNમાં લાવવા માગે છે. જો તે આવું કરવા માગે છે તો આ તેમના વિચાર છે પણ આવું કરવાથી તેમનું જ નીંચુ દેખાશે.\nઅકબરુદ્દીને વધુમાં કહ્યું કે, UNમાં એક દેશ ફરી જુની વાત વાગોળશે. દરેક દેશ પાસે એક વિકલ્પ છે કે તે વૈશ્વિક પ્લેટફોર્મ પર કોઈ પણ પ્રકારે પોતાની વાત રજુ કરે. ઘણા દેશો જ્યારે તેમની વાત મુકે તો તેમને નીંચુ નાંખવું પડે એવી સ્થિતી પણ થઈ શકે છે પણ અમને વિશ્વાસ છે કે અમારે આ વારો નહીં આવે. તમે જેટલા નીચે જશો અમે એટલા જ ઉપર જઈશું\nUNમાં અમે ફરી ઉપર ઉઠાવાનું ઉદાહરણ રજુ કરીશું- અકબરુદ્દીને કહ્યું- ભારત પહેલા ઉપર ઉઠવાનું ઉદાહરણ રજુ કરશે. UNમાં અમારી દ્વિપક્ષીય અમે બહુપક્ષીય વાતચીત પણ એ જ બતાવે છે કે ભારત કેવી રીતે ઉપર આવશે. કોન્ફરન્સ દરમિયાન દરમિયાન તેમણે વડાપ્રધાન મોદીની યોજનાઓ અને પ્રાથમિકતાઓની પણ જાણકારી આપી.\nસંયુક્ત રાષ્ટ્રમાં કાશ્મીર મુદ્દે ચર્ચા નહીં કરે ભારતઃ વિદેશ સચિવ- સંયુક્ત રાષ્ટ્રમાં ભારત કાશ્મીર મુદ્દે ચર્ચા નહીં કરે. વિદેશ સચિવ ગોખલેએ ગુરુવારે આ અંગેની પુષ્ટિ કરી હતી. UN સામાન્ય સભાની બેઠકમાં દુનિયાના એક જવાબદાર સભ્ય તરીકે ભારત વિકાસ , શાંતિ અને સુરક્ષા પર જ ધ્યાન આપશે. તેમણે કહ્યું હતું કે, અમારી પાસે ચર્ચા કરવાના ઘણા મુદ્દાઓ છે. આતંકવાદ તેમાનો જ એક છે. UN વૈશ્વિક મુદ્દાઓ પર વાત કરવાનું મંચ છે.\nPrevious articleUS : વોશિંગ્ટન ડીસીમાં વ્હાઈટ હાઉસ પાસે મોડી રાત્રે ફાયરિંગ; 1નું મોત,5લોકો ઘાયલ\nNext articleરાજકોટ : ક્રિષ્ના વોટર પાર્કમાં SOGના નિવૃત્ત ASIની બર્થ-ડે પાર્ટીમાં પોલીસના દરોડા, 8 પોલીસ પીધેલા મળ્યા, 30ના બ્લડ ટેસ્ટ કરાયા\nદિલ્હી : અનલોકના પહેલા જ દિવસે દિલ્હીના વિવિધ મેટ્રો સ્ટેશન પર ભારે ભીડ જોવા મળી\nભુજ : યુવતીને છરીનો ઘા મારનાર નિવૃત્ત નાયબ મામલતદારનો પુત્ર પકડાયો\nફીચર આર્ટિકલ : નાને પાયે શરૂઆત કરીને આ ચીની ઉત્પાદક કંપનીએ રેન્કિંગ્સમાં મોટી છલાંગ લગાવી\nવાલોડ :5મિનિટ મોડા પડેલા સભાસદોનું દૂધ ન લીઘું તો મંડળીમાં જ 250 લિટર દૂધ ઢોળી નાખ્યું\nવડોદરા : સ્વીટી પટેલ હત્યા કેસ : તપાસ ટીમ બંને આરોપીઓ અને FSLની ટીમને સાથે રાખી કરશે તપાસ\nઅફગાનિસ્તાનમા સેનાએ કર્યા5તાલિબાની આતંકીઓને ઠાર,4 ઘાયલ\nકોરોના વર્લ્ડ : અમેરિકાની કંપની મોડર્નાની વેક્સીનને મોટી સફળતા, વાનરોમાં વાઈરસ...


મહારાષ્ટ્રમાં કોંગ્રેસ-એનસીપી નેતાઓની બેઠક શરદ પવારના નિવાસ સ્થાને મિટિંગમાં ચર્ચા\nકોંગ્રેસના નેતા મલ્લિકાર્જુન ખડગે, કે.સી.વેણુગોપાલ, અહેમદ પટેલ, જયરામ રમેશ, પૃથ્વીરાજ ચવ્હાણ અને નસીમ ખાને ખાસ હાજર\nદિલ્હી : મહારાષ્ટ્રમાં નવી સરકારના સંગઠન મુદ્દે દિલ્હીમાં કોંગ્રેસ અને એનસીપી નેતાઓ વચ્ચે બેઠક યોજાઇ હતી. પરંતુ સરકાર બનાવવા અંગે કોઇ ઉકેલ નિકળી શક્યો નથી. આ બેઠક બાદ મહારાષ્ટ્રના પૂર્વ મુખ્યમંત્રી અને કોંગ્રેસના વરીષ્ઠ નેતા પૃથ્વીરાજ ચવ્હાણે પ્રેસ કોન્ફરન્સને સંબોધન કરતા જણાવ્યું કે, બંન્ને પાર્ટીઓના નેતાઓ વચ્ચેની બેઠક હકારાત્મક રહી. આ દરમિયાન મહારાષ્ટ્રમાં રાષ્ટ્રપતિ શાસન ખતમ કરવા અંગેની ચર્ચા થઇ. આ સાથે જ તેમણે વધુમાં કહ્યું કે, હાલ નવી સરકારની રચનાને લઇને કેટલીક ચોક્કસ વાતો બાકી છે.\nઆ બેઠકમાં NCP નેતા શરદ પવારના નિવાસ સ્થાને બંન્ને પાર્ટીઓ વચ્ચે સંગઠન કાર્યક્રમ પર ચર્ચા કરવા માટે બોલાવવામાં આવી હતી. જેમાં કોંગ્રેસના નેતા મલ્લિકાર્જુન ખડગે, કે.સી.વેણુગોપાલ, અહેમદ પટેલ, જયરામ રમેશ, પૃથ્વીરાજ ચવ્હાણ અને નસીમ ખાને ખાસ હાજર રહ્યા હતા.\nઆ મીટિંગમાં કોંગ્રેસના નેતા જયરામ રમેશ લેપટોપ પર ટાઇપ કરતા જોવા મળ્યા હતા. એવું કહેવામાં આવી રહ્યું છે કે તેઓને મહારાષ્ટ્રમાં નવી સરકાર માટે લેવાના કરાર હેઠળ બ્લુપ્રિન્ટ તૈયાર કરવાની જવાબદારી મળી છે.


Carrot jamun custerd recipe by Hemaxi Modi in Gujarati at BetterButter\nહોમ પેજ / રેસિપી / ગાજર જામુન કસટરડ\nગાજર જામુન કસટરડ\nગાજર જામુન કસટરડ રેસીપી વિશે\nમારી રેસિપી મીઠી અને મોંમા પાણી લાવી દે તેવી છે.\nગાજર २५० ગ્રામ\nઘી २ ચમચી\nખાંડ २५० ગ્રામ\nમાવો १५० ગ્રામ\n१ કપ દૂધ\nગુલાબજાંબુ १ કપ\nવ્હીપ કીમ १ કપ\n१ ~ એક પેણી લઈ ગેસ ચાલુ કરો. પહેલા ધીમા તાપે માવો શેકી બાજુ પર કાઢી નાખો.હવે પેણી મા २ ચમચી ઘી ઉમેરો.તેમાં ગાજર છીણી ઉમેરી સાંતળો. તેમાં १ કપ દૂધ ઉમેરી ગાજર ચઢવા દો. દૂધ બરી ગયા બાદ તેમાં ખાંડ ઉમેરો.ખાંડ નુ પાણી બરી ગયા બાદ માવો ઉમેરી હલાવો. ગાજર નો હલવો તૈયાર છે.\n२ ~ १ કપ ગુલાબજાંબુ અને १ કપ વ્હીપ કીમ લેવા.\n३ ~ એક ગ્લાસ લઇ તેમાં સૌ પ્રથમ ગાજર ના હલવા નુ લેયર ,પછી વ્હીપ કીમ નુ લેયર , પછી ગુલાબજાંબુ ન લેયર કરવું. આ રીતે લેયર ફરી રિપીટ કરવા.\nHemaxi Modi સામગ્રી\nગાજર જામુન કસટરડ - સમીક્ષાઓ


ગુજરે હૈ હમ કહાં કહાંસે : ૧૯) સાહેબ, સલામ ! – વેબગુર્જરી\nPosted in પરિચયો\nગુજરે હૈ હમ કહાં કહાંસે : ૧૯) સાહેબ, સલામ !\nWeb Gurjari November 27, 20205Comments on ગુજરે હૈ હમ કહાં કહાંસે : ૧૯) સાહેબ, સલામ !\nજીવનના એ પડાવ ઉપર પહોંચ્યો છું જ્યાં ભૂતકાળમાં માણેલા વિવિધ પ્રકારના અનુભવો યાદ આવતા રહે છે. એ પૈકીના કેટલાક અહીં વહેંચવાનો અને એ સાથે જોડાયેલાં પાત્રોનું નિરૂપણ કરવાનો ઉપક્રમ છે. અમુક કિસ્સામાં પાત્રોનાં અને સ્થળનાં નામ ચોક્કસ કારણોસર બદલેલાં હશે.\n– પીયૂષ મ. પંડ્યા\nહું ધોરણ છ અને સાત ભાવનગરની એ.વી.સ્કૂલમાં ભણ્યો. ધોરણ આઠમાથી મારે ઘરશાળામાં ભણવું કે આલ્ફ્રેડ હાઈસ્કૂલમાં ભણવું એ બાબતે વિચારણા કરવાની થઈ. અમારા કુટુંબમાં સામાન્ય રીતે આવો નાનો નિર્ણય પણ લાંબી ચર્ચા દ્વારા લેવામાં આવતો. એમાં ભાગ લેનારાઓ એટલે કે મારા દાદા, મોટાકાકા, બાપુજી અને નાનાકાકા એને વિષદ ચર્ચા ગણાવતા, જ્યારે દાદી અને અન્ય સ્ત્રીવર્ગ એને ‘નકરો વિતંડાવાદ’ તરીકે ઉતારી પાડતાં. જો કે સ્ત્રીવર્ગનો આ અભિપ્રાય એમના સીમિત વર્તૂળમાં જ ફરતો રહેતો. ચર્ચામાં સમયસમયે ઉગ્રતાનાં મોજાં ઉમટતાં. બહોળા અનુભવથી મંડીત એવી સન્નારીઓ એક તબક્કે ઉગ્રતા એની ચરમસીમાએ પહોંચી ગઈ હોવાનું સમજતી અને અમારા કુટુંબની પરંપરામાં વણાયેલી ધાર્મિક વિધિના ભાગરૂપે ચા મૂકતી. પહેલાં કાને પડેલો પ્રાયમસનો ભમભમાટ અને પછી નાકે પ્રવેશેલી ઉકળતી ચાની સોડમ વડે બહારના ઓરડામાં ચર્ચાએ ચડેલા વિદ્વાનો ઉપર પ્રચ્છન્ન સંદેશો જતો કે હવે બહુ થયું, નિર્ણય ઉપર આવી જવું જોઈએ. ફળફળતી ચાના પ્યાલા ભરાય ત્યાં સુધી પાછું એકદમ સ્નેહાળ વાતાવરણ સર્જાઈ જતું. એ ચા હાથમાં આવતાં જ દાદા દ્વારા નિર્ણય જાહેર કરવામાં આવતો. એના હર્ષાવેશમાં દાદીના નેતૃત્વમાં સ્ત્રીવર્ગનાં સભ્યોએ ગળગળાં થઈ જવું અપેક્ષિત રહેતું. આમ, ચાના સબડકા અને નાકના સૂસવાટાના મિશ્ર અવાજો થકી ઘર હર્યું ભર્યું થઈ ઉઠતું.\nપણ, આ કિસ્સામાં તો મારા મોટાકાકાએ એકાએક વટહૂકમ જ બહાર પાડી દીધો. સભાના આરંભે કાકાએ કહ્યું, “ઓલી વિદ્યામંદીરના હેડમાસ્તર મને કાલે જ મળ્યા ‘તા. મ્હારી પાંહે એમણે પીયૂષને માંગી લીધો ચ્છ. હવે જો આપડે છોકરાને બીજી નીશાળમાં મૂકીએ તો મ્હારે એમની હારેના સંબંધ ખાટા થઈ જાય. માટે કાલે હું એને ત્યાં દાખલ કરી આવીશ. એ હાલો, કોક ચા મૂકજો.” આટલું કહી, એમણે અનુમોદન માટે ચારેય બાજુ નજર ફેરવી. જૂના જમાનામાં દીકરીઓને વરાવવા માટે વડીલો આમ જીભ કચરી આવતા, પણ આ તો મને ભણાવવા માટેની સમજૂતી હતી ! બીજાંઓ કાંઈ કહે એ પહેલાં અસરગ્રસ્ત એવા મેં અસંમતિ દર્શાવી. મારે આલ્ફ્રેડ હાઈસ્કૂલમાં જવું હતું. એનું નામ બહુ ઊંચું હતું. વળી મારા મોટા ભાગના મિત્રો પણ એમાં જવાના હતા. એ સમયે મોટાકાકાએ મને એટલું જ કહ્યું કે એક વરસ પછી જો હું કહીશ તો એ મને આલ્ફ્રેડમાં કે ઘરશાળામાં દાખલ કરાવી દેશે.\nઆ વિદ્યામંદીર હાઈસ્કૂલ હું જે એ.વી.સ્કૂલમાં પ્રાથમિક ધોરણો ભણ્યો એ જ મકાનમાં સવારની પાળીમાં ચાલતી હતી. એમાંના કેટલાયે શિક્ષકોને હું જોયે ઓળખતો પણ હતો. બીજે દિવસે મોટાકાકા મને વિદ્યામંદીર તરફ લઈને જતા હતા ત્યારે એમણે એ નિશાળ માટે ના પાડવાનાં કારણો પૂછ્યાં. મેં કહ્યું કે મને વિદ્યામંદીર માટે કોઈ જ વાંધો નહોતો. હું ના પાડતો હતો એનું મુખ્ય કારણ એ હતું કે મારા મોટા ભાગના મિત્રો આલ્ફ્રેડ હાઈસ્કૂલમાં જવાના હતા. એ સ્કૂલ ખુબ જ પ્રતિષ્ઠિત હતી. ત્યાંના અમુક શિક્ષકોની પણ મોટી નામના હતી. વળી એના મકાનની ભવ્યતા વડે પણ હું અંજાયેલો હતો. કાકાએ મને ખુબ જ પ્રેમથી સમજાવ્યો કે વિદ્યામંદીરના શિક્ષકો પણ બહુ જ સારા હતા અને એના હેડમાસ્તર મુકુંદભાઈ સાહેબ તો કાકાના સારા મિત્ર હતા. એમણે કાકાને સામેથી કહેલું કે મને એમની નીશાળમાં જ આગળ ભણવા મૂકે. છેલ્લે કાકાએ મને સચોટ સમજણ આપી….”જો બટા, નીશાળ એના મકાનથી કે એમાં આપડો કયો ભાઈબંધ જાય છે એનાથી નહીં, ત્યાં ભણાવતા માસ્તરો થકી જ મૂલવાય. આ નીશાળના માસ્તરો હાઈક્લાસ છે ઈ હું જાણું છ. અને હા, અહીં કેવા છોકરાઓ આવે છ ને, ઈ હું જાણું છ. ઈ બધામાં તું ઓલા ઉજ્જડ ગામમાં એરંડો પ્રધાન થવો છો.”\nકાકા દ્વારા મારા ‘પ્રધાન’પદાનું ભવિષ્ય સાંભળી, મારી છાતીના કદમાં કોઈ વ્રુધ્ધિ થઈ હોવાનું યાદ નથી. વળી એ પછીના બે-ત્રણ દિવસો હું કોઈને ય ઉદબોધન કરતી વેળા ‘મિંત્રોં’ બોલીને શરૂઆત કરતો કે કેમ એ પણ ખ્યાલે નથી. પણ કાકાની વાત મને ગળે ઉતરી ગઈ. અને મને વિદ્યામંદીરમાં દાખલ કરી દેવામાં આવ્યો. દાખલ થયા પછી તો મને ચાર વરસમાં ક્યારેય નીશાળ બદલવાનો વિચાર સુધ્ધાં ન આવ્યો. ઉત્તમ શિક્ષકોના હાથ નીચે આ નીશાળમાં ઘડાવા મળ્યું. અનેકવિધ પ્રવૃત્તિઓમાં અને સ્પર્ધાઓમાં ભાગ લેવા માટે પ્રોત્સાહન અને માર્ગદર્શન મળતાં રહ્યાં. વળી કાચી સમજણના અને કુસંગના પ્રભાવ હેઠળ ભટકી જવાય એ પહેલાં જેટલો મા-બાપે એટલો જ એ શિક્ષકોએ પણ સાચવી લીધો નહીંતર જીવન ક્યાંયે ફંટાઈ ગયું હોત. આમ તો દરેકેદરેક સાહેબ ઉમદા અને પ્રેમાળ હતા, પણ એમાંના અમુક તો આજે પાંચ દાયકા પછી પણ બરાબર યાદ છે. એ સાહેબોને યાદ કરતાં આજે પણ નતમસ્તક થઈ જવાય છે. નામ યાદ કરું તો આચાર્ય મુકુંદભાઈ પંડ્યા, જગદીશભાઈ પંડ્યા, કીરિટભાઈ ભટ્ટ, હરીહરભાઈ કાપડી, બાલકૃષ્ણ જોશી, અરવિંદભાઈ ભટ્ટ, જીવુભા સાહેબ, દિનેશભાઈ પાઠક અને વિષ્ણુભાઈ ભટ્ટ – આ સાહેબો પાસેથી ભણવા ઉપરાંત બીજું ઘણું શીખવા મળ્યું છે. એ પૈકીના કેટલાક યાદગાર પ્રસંગો વહેંચવા છે.\nમને વિજ્ઞાનમાં ઊંડાં રસ-રુચિ કેળવાયાં એ માટે અમારા જીવુભા સાહેબ કારણભૂત છે. ધોરણ ૮-૧૧ એમ ચારેય વરસ એમણે અમને વિજ્ઞાન ભણાવ્યું. કડક શિસ્તના આગ્રહી એવા તે સાહેબ NCCના અધિકારી પણ હતા. વળી દર શનિવારે વ્યાયામના બે પીરિયડ્સ હોય, એમાં સાહેબ કેટલાયના ‘ગાભા કાઢી’ નાખતા. ગણવેશ, બૂટ અને મોજાં તો ઠીક, વાળ બરાબર ઓળેલા અને નખ કાપેલા હોય એની ચકાસણી પણ કરે અને ક્યાંય કચાશ દેખાય તો માર પડ્યો નક્કી! પણ વર્ગમાં ઉત્તમ ભણાવે અને અન્ય રીતે પણ વિદ્યાર્થીઓની ખુબ કાળજી લે. આથી અમને એમને માટે પ્રેમ અને આદરની લાગણી હતી. એમની બે વાતો યાદ કરું. એકમાં રમૂજ છે અને બીજીમાં ભારોભાર આદર.\nસને ૧૯૬૭ના પ્રજાસત્તાક દિન અગાઉ અમારી નિશાળના અધિષ્ઠાતાઓએ નિર્ણય લીધો કે ૮-૧૧ ધોરણની પ્રિલીમીનરી પરીક્ષામાં સર્વાધિક ગુણ મેળવનારા વિદ્યાર્થી પાસે ધ્વજવંદન કરાવવું. સદ્દનસીબે એમ મારી સાથે બન્યું હતું. આમ તો હું જીવુભા સાહેબનો પ્રીતિપાત્ર વિદ્યાર્થી હતો પણ એમને બહુ રુચે નહીં એવી બે ઘટનાઓ એકાદ મહિના અગાઉ ઘટી હતી. એક તો NCCની ભરતી સમયે કતારમાં મારીથી આગળના છોકરાને એની નબળી શારીરિક સંપત્તિ જોઈને સાહેબે એક અડબોથ લગાવીને કાઢી મૂક્યો હતો. એ જોઈને હું પાછો વળી ગયો હતો. કારણ સાદું હતું. . . . મારો બાંધો તો એનીથીય નબળો હતો ! બીજું કારણ એ હતું કે વિદ્યાર્થીઓની અને સાહેબોની ક્રિકેટ મેચમાં પહેલી વારીમાં સાહેબ મારી બોલિંગમાં બૉલ્ડ થઈ ગયા હતા અને બીજી વારીમાં એમનો કેચ મેં ઝીલી લીધો હતો. પોણા પાંચ ફૂટનો ‘ટોંટી’ એમને આઉટ કરવામાં બે વાર નિમિત્ત બને એ સાહેબને બહુ પસંદ ન્હોતું પડ્યું.\nધ્વજવંદન કરાવવા માટેની સંપૂર્ણ જવાબદારી NCC અફસરની હોય છે એટલે જીવુભા સાહેબ આગળની સાંજે અમને વિદ્યાર્થીઓને સાથે રાખી, મેદાન સાફ કરવું, સફેદ પટ્ટા દોરવા, દીવાલો શણગારવી એ બધાથી લઈને નિયત ધારાધોરણ મુજબ ધ્વજને દોરડા વડે પૉલ ઉપર યોગ્ય રીતે લટકાવવા સુધીની તૈયારીઓ કરાવતા. આ વખતે મારીથી એમને સંતોષ થાય એવી રીતે ધ્વજને દોરી સાથે બાંધી ન શકાયો. આમ, એમનાં પ્રસ્થાપિત ધોરણોમાં મારી ધ્વજવંદન કરાવવા માટેની પાત્રતા વધુ નીચે ઉતરી આવી. પણ નિર્ણય લેવાઈ ગયો હતો. એટલે બીજે દિવસે આ ‘કુપાત્ર’ના નસીબે એ ધન્ય ઘડી લખાવાની હતી.\nઆખરે એ ક્ષણ આવી પહોંચી. ધ્વજવંદનની SOP (સ્ટાન્ડર્ડ ઓપરેટીંગ/ટીવ પ્રોસિજર) મુજબ સંસ્થાના NCC અફસરે મુખ્ય મહેમાન પાસે જઈ, એમને સલામ કરી, ‘શ્રીમાન !’ એમ ઉદ્દબોધન કરી, એમને ધ્વજ ફરકાવવા માટે નિમંત્રવાના હોય છે. ૧૯૬૭ની ૨૬મી જાન્યુઆરીના પ્રજાસત્તાક પર્વદિને ભાવનગરની વિદ્યામંદિર હાઈસ્કૂલના પ્રાંગણમાં ત્યાંના NCC અફસર શ્રી જીવુભા ત્યાં ઉપસ્થિત ૧૩ વરસના ‘ટોંટી’ મુખ્ય મહેમાન પાસે જઈને જે બોલ્યા હતા, એ હતું, “હાલો, થાઓ આગળ !”\nહવે એ જ સાહેબની બીજી વાત. અમે મેટ્રીકમાં આવ્યા ત્યારે વિષયપસંદગીમાં ફીઝીક્સ-કેમિસ્ટ્રી અને હાયર મેથ્સ/ઉચ્ચ ગણિત રાખવાનો વિકલ્પ મળતો હતો. દસમાનું પરિણામ અપાયું એ દિવસે અમને દસ વિદ્યાર્થીઓને એ વિષયજૂથ રાખવાની છૂટ મળી. એ પછી અમને દસેયને હેડમાસ્તર સાહેબની રૂમમાં બોલાવવામાં આવ્યા. ત્યાં જીવુભા સાહેબ બેઠા હતા. અમને કહેવામાં આવ્યું કે વેકેશનના દિવસો દરમિયાન સાહેબ રોજ સાંજે એક કલાક માટે અમને એ નવા વિષયો ભણાવવાના હતા. અને જે છોકરો એમાં હાજર નહીં રહે એને ખૂલતી નીશાળે ફીઝીક્સ-કેમિસ્ટ્રી રાખવાની છૂટ નહીં મળે. જીવુભા સાહેબ ઉભું વેકેશન અમને ભણાવતા રહ્યા. એમનો એકમાત્ર ઈરાદો એ વિષયો ઉપર અમારી ‘હજડબમ્મ’ પકડ કેળવાય એ જ હતો. ન તો એમને, ન તો અમને વિદ્યાર્થીઓને કે ન તો અમારામાંથી કોઈનાં મા-બાપોને આ માટે કોઈ આર્થિક લેવડદેવડનો વિચાર સુધ્ધાં આવ્યો હતો.\nધોરણ ૧૧ની પ્રિલીમિનરી પરીક્ષાનું પરિણામ આવ્યું ત્યારે અમારા (ઉચ્ચ)ગણિત ભણાવતા દિનેશભાઈ સાહેબે મને બોલાવ્યો અને એ વિષયમાં મારા એમની અપેક્ષા પ્રમાણેના માર્ક્સ ન આવ્યા હોવાથી મને ખુબ વઢ્યા. પછી કહે, “આજે હાંજે હું તારે ઘેર આવીશ. મારે મટુભાઈ(મારા બાપુજી)ને કહેવું છે કે હવેના બે મહિના તારે માટે હાયર મેથ્સનું ટ્યૂશન રાખવું પડશે.” મારે આ બાબતે કાંઈ બોલવાનું નહોતું. અંગત રીતે મને ટ્યૂશનની જરૂર નહોતી લાગતી, પણ એ બાબત સાહેબ અને બાપુજી સાંજે નક્કી કરવાના હતા. કહ્યા મુજબ સાહેબ ઘરે આવ્યા અને એમણે કહ્યું કે એ ડૉ.નલુભાઈના નીશિથને અને હસમુખભાઈના શેખરને ઘરે જઈને ટ્યૂશન આપતા જ હતા. મારે એ બેયની સાથે જોડાવાનું હતું. સાહેબે ઉલ્લેખ કર્યો એ બેય સજ્જનો મારા બાપુજીના સારા મિત્રો હતા. આથી એમણે સરળતાથી આ દરખાસ્ત સ્વીકારી લીધી. સાહેબ એક દિવસ નીશિથને ઘરે અને એક દિવસ શેખરને ઘરે ભણાવવા જતા હતા. એ મુજબ મારે જે તે ઘરે પહોંચી જવાનું હતું. બે-ત્રણ દિવસ પછી અચાનક સાહેબે જાણ્યું કે હું તો ચાલીને આવતો જતો હતો. આ ખબર પડતાં બીજા દિવસથી એ પોતે મને મારે ઘેરથી એમની સાઇકલ ઉપર લઈ જઈ, ભણાવીને પાછો મૂકી જવા લાગ્યા.\nદિનેશભાઈ સાહેબ પાસે ટ્યૂશનમાં ભણવા જવાથી મારું ગણિત તો ચોક્કસ સુધરવા લાગ્યું, સાથે સાથે નીશિથ અને શેખર સાથેની મારી ઓળખાણ ઘનિષ્ઠ મૈત્રીમાં ફેરવાઈ ગઈ. અમે સાહેબ પાસે ભણતા હોઈએ એ દરમિયાન પણ પરસ્પર વાતચીત અને મજાકો કરવા લાગ્યા. એવે વખતે અન્યથા અતિશય પ્રેમાળ એવા સાહેબ લાલ આંખ કરીને અમને ડારો દેતાં કે પછી જરૂર પડ્યે ચોંટીયો ભરી લેતાં પણ વાર ન લગાડતા. અમારી બોર્ડની પરીક્ષાના પરિણામ વખતે અમારી અને અમારાં મા-બાપ જેટલી જ ઉત્સુકતા એમને પણ હતી. આખરે અમને ત્રણેયને એવા ટકા અને ખાસ તો ગણિતમાં એટલા ગુણ મળ્યા કે સાહેબ ખુશ થઈ ગયા. એકાદ અઠવાડીયા પછી એ અમારે ઘરે આવ્યા. વાતચીતો અને ચાપાણીનો દોર પૂરો થયો એટલે મારા બાપુજીએ એમની તરફ એક કવર લંબાવ્યું. દિનેશભાઈ તો ઉભા થઈ ગયા. કહે, “મટુભાઈ, હું હરખ કરવા આવ્યો છું, પૈશા લેવા નહીં. જુઓ, આને માટે ટ્યૂશનનું કહેવા તમે ન્હોતા આવ્યા, મેં સામેથી કીધેલું. વળી ઓલ્યા બે છોકરાઓ ભેગો આ ભણ્યો છે, એને માટે મારે જુદો સમય તો કાઢવો નથી પડ્યો. પછી પૈશા શેના?” જો કે બાપુજીએ બહુ આગ્રહ કર્યો ત્યારે એમણે કવર ઉઘાડી, એમાંથી એક ચોક્કસ રકમ લઈ લીધી. પછી બોલ્યા, “ આ શુકન સાચવી લીધો. બાકી મટુભાઈ ! આજથી સાત-આઠ વરસ પહેલાં હું મારા નાનાભાઈની કૉલેજની ફી ભરવા સો રૂપીયા લઈ ગ્યો ‘તો, ઈ તમે કોઈ દિ’ યાદ કરાવ્યા છ?” આટલું કહેતાં એ ભાવુક થઈ ગયા. બસ, એ વાત ત્યાં પૂરી થઈ ગઈ. પણ સાહેબ સાથે નીશિથ, શેખર અને મારો ગાઢ સંબંધ બે વરસ પહેલાં એમણે કાયમી વિદાય લીધી ત્યાં સુધી ટકી રહ્યો.\nઅમારે આઠમા ધોરણથી અંગ્રેજી ભણવાનું આવતું. શરૂઆતના દિવસોમાં “ઈ તો બહુ અઘરું હોય. કોઈ દિ’ આવડે જ નઈ. એમાં તો આપડે નપાસ જ પડવી. મરી જવાના છીએ.” જેવાં બીહામણાં વાક્યો અમારા વર્ગમાં ગૂંજવા માંડેલાં. પણ અમને અંગ્રેજી ભણાવવા અરવીંદભાઈ ભટ્ટ નામના યુવાન, દેખાવડા અને હસમુખા સાહેબ આવ્યા અને મહિનામાં તો અમે બધા એમની ઉપર ફીદા થઈ ગયા. ઉભું વરસ એમણે અમને અંગ્રેજી ભણાવી, પાયો એકદમ મજબૂત કરી દીધો. પણ અમે નવમા ધોરણમાં આવ્યા ત્યાં એમને કૉલેજમાં નોકરી મળી જતાં અમે બહુ જ હતાશ થઈ ગયા. અમે સાંભળ્યું કે એમની જગ્યાએ એમના ભાઈ અમારી નીશાળમાં જોડાવાના હતા. એક દિવસ અમારા વર્ગમાં અમારા આચાર્ય સાહેબ બેઠી દડીના, જાડા કાચનાં ચશ્માં પહેરેલા અને દેખાવમાં પણ સામાન્ય એવા એક આધેડને લઈને પ્રવેશ્યા. એમનો પરિચય આપતાં જણાવ્યું કે એ વિષ્ણુપ્રસાદ ભટ્ટ હતા, જે અમને સંસ્કૃત અને અંગ્રેજી ભણાવવાના હતા. વધારામાં કહ્યું કે એ સાહેબ વિદ્વાનની કક્ષાના હતા. જતાં જતાં એ જણાવતા ગયા કે આ સાહેબ અમને છોડી ગયા એ અરવીંદભાઈના મોટાભાઈ હતા. અમે તો ડઘાઈ ગયા કે ક્યાં અરવીંદભાઈ અને ક્યાં આ એમના મોટાભાઈ ! બસ, પછી તો એ સાહેબ બોલવાનું શરૂ કરે એ પહેલાં વર્ગમાં તોફાન ચાલુ થઈ ગયું. ભટ્ટસાહેબે અમને શાંત પાડવા માટે ઘણા પ્રયત્નો કર્યા, પણ કોઈ જ અસર નહીં. પછી તો આ નિત્યક્રમ થઈ ગયો. સાહેબ આવે અને વર્ગમાં ધમાલ ચાલુ થઈ જતી. વચ્ચે થોડી શાંતિ સ્થપાય અને સાહેબ જે ભણાવે એ મને સમજાતું અને ગમતું પણ ખરું. પણ એવામાં તો તોફાનોનો નવો દોર ચાલુ થઈ જતો. પરિસ્થિતિ બેકાબુ અને એમને માટે અસહ્ય બની જાય ત્યારે સાહેબ ખુરશી ઉપર બેસી જતા અને હતાશાના માર્યા સતત નીચું જોઈ રહેતા. આજુબાજુના વર્ગમાંથી એકાદ સાહેબ આવી, અમને કાબુમાં લેતા અને ભટ્ટસાહેબ જાણે કાંઈ બન્યું જ ન હોય એમ પાછા ભણાવવાનું ચાલુ કરી દેતા. આવાં તોફાનોમાં મારો પણ યથાશક્તિ ફાળો રહેતો. મને એ બાબતે ક્ષોભ થવાનું તો દૂર, મજા આવવા લાગી હતી.\nએવામાં એક દિવસ અમારા વર્ગના તોફાનીઓનો અઘોષિત સરદાર એવો મહાવીરીયો મોટી સંખ્યામાં ચણીબોરના ઠળીયા લઈને આવ્યો. ભટ્ટસાહેબના વર્ગ અગાઉ એણે અમારામાંના કેટલાકોને એ ઠળીયા સરખે ભાગે વહેંચ્યા. એ લાભાર્થીઓમાં મારો સમાવેશ નહતો. કોઈ જ શાબ્દિક સૂચના વગર એ સૌ સમજી ગયા કે શું કરવાનું હતું. ભટ્ટસાહેબે આવીને ભણાવવાનું શરૂ કર્યું . થોડી વાર સુધી તો અનપેક્ષિત શાંતિ પ્રવર્તી રહી. પછી જેવા સાહેબ બોર્ડ તરફ વળ્યા કે એક ઠળીયો એમને વાગ્યો. એને અવગણીને ભટ્ટસાહેબે ભણાવવાનું ચાલુ રાખ્યું. એવામાં તો થોડી થોડી વારે ઠળીયા એમની ઉપર ફેંકાવા લાગ્યા. પછી તો મને થયું કે કાશ, આવી આહલાદક પ્રવૃત્તિમાં જોડાવા મળ્યું હોત! પણ પહેલી જ હરોળમાં બેઠો હોવાથી એ શક્ય નહતું. એક ક્ષણે મેં ઉત્સુકતાથી પાછળ જોયુ અને ત્રીજી હરોળમાં બેઠેલા બહાદૂરીયાએ મારા હાથમાં બેત્રણ ઠળીયા પકડાવી દીધા. હું એ ફેંકું એ પહેલાં અચાનક જ બોર્ડ ઉપર લખી રહેલા સાહેબ અમારી સામે ફર્યા. એ જ વખતે એક ઠળીયો એમનાં ચશ્માંના કાચને એટલા જોરથી ભટકાયો કે એ જાડો અને મજબૂત કાચ તૂટી ગયો! આમ થતાં એકદમ હતાશાના માર્યા ભટ્ટસાહેબ ‘હે ભગવાન !’ ઉદગાર સાથે ખુરશી ઉપર નીચું માથું કરીને બેસી ગયા. થોડી વાર પછી એમણે કહ્યું કે એમનાં ચશ્માંના કાચ ભાવનગરમાં નહોતા બનતા. એ અમદાવાદથી બનીને આવે એમાં અઠવાડીયું વિતી જવાનું હતું. આમ કહેતાં એમણે ઉપર જોયું અને પહેલી હરોળમાં બેઠેલો હોવાથી મને એમની આંખમાંથી ટપકતું આંસુનું ટીપું દેખાયું.\nઅમારા બધા માટે આ પરિવર્તનની ક્ષણ હતી. સૌ પહેલાં મેં ઉભા થઈને મને આવડ્યા એવા શબ્દોમાં આખ્ખા વર્ગ વતી સાહેબની માફી માંગી. હવે પછી આવું ક્યારેય નહીં કરીએ એવી સૌ તરફથી બાંહેધરી પણ આપી. એવામાં તો એ દિવસના તોફાનનો સૂત્રધાર મહાવીર ઉભો થયો. એણે કબૂલ્યું કે ઠળીયા પોતે લાવ્યો હતો. એ માટે માફી માંગતાં વધારામાં એણે કહ્યું કે બીજે જ દિવસે એના કાકા અમદાવાદ જવાના હતા. એ સાહેબનાં ચશ્માંનો કાચ શક્ય ઝડપથી નખાવતા લાવશે. બીજા છોકરાઓએ પણ ઉભા થઈ થઈને સાહેબને પગે લાગીને માફી માંગી લીધી. આમ થતાં ભટ્ટસાહેબની આંખમાં ઝળુંબી રહેલાં આંસુ એકસાથે વહેવા લાગ્યાં. એમણે કલ્પના પણ નહીં કરી હોય કે એક ઘટના ખેપાનીઓના ટોળાને આ રીતે સુધારી શકે. વળી આ સુધારો ચેપી હતો. અન્ય વર્ગોમાં પણ ભટ્ટસાહેબના વર્ગમાં તોફાનો થવાનું બંધ થઈ ગયું.\nએ પછી એમણે અમને જે રીતે અંગ્રેજીનું વ્યાકરણ અને સંસ્કૃતનાં રૂપો શીખવ્યાં એ હજી પણ યાદ આવે છે. મેં તો મેટ્રીકમાં પણ સંસ્કૃત વિષય રાખ્યો અને એમાં બહુ ખરાબ ગુણ નહોતા આવ્યા. મને અંગત ફાયદો એ થાયો કે એ પછી નીશાળનાં અને કૉલેજનાં વર્ષો દરમિયાન મેં ક્યારેય કોઈ પણ સાહેબના વર્ગમાં હદથી વધુ તોફાનો ન કર્યાં. અમારા વિદાય સમારંભમાં ભટ્ટસાહેબ બોલેલા, “તે દિ’ મારાં ચશ્માંનો એક કાચ તૂટ્યો એમાં એક હારે તમે કેટલા બધા કાયમ હાટુ સુધરી ગયા! હવે એવા જ રહેજો અને ખુબ ભણજો.”\nવિનોદ ભટ્ટે નિરંજન ભગતનું ચરિત્રચિત્ર આલેખતાં ઉપસંહારમાં કહ્યું છે કે એ એવા શિક્ષક હતા, જેને જોતાં જ હાથ ઉંચકાઈને સલામમાં ફેરવાઈ જતો. મારે પણ આવું જ કાંઈક કહેવું છે. આજે જેમની વાત કરી, જેમનો ઉલ્લેખ કર્યો એ ઉપરાંત પણ કેટલા બધા સાહેબો યાદ આવે તો આજે પણ મનોમન પ્રણામ થઈ જાય છે. એ સૌ સાહેબોને આ માધ્યમથી કહું છું, સાહેબ, સલામ !\nશ્રી પિયૂષ પંડ્યાનું વીજાણુ સંપર્ક સરનામું: piyushmp30@yahoo.com\nTagged Piyush M Pandya, ગુજરે હૈ હમ કહાં કહાંસે\nAuthor: Web Gurjari\nભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૧૪: સુભાષબાબુ વિરુદ્ધ શિસ્તભંગની કાર્યવાહી →\n← ‘નદી’ને લગતાં ફિલ્મીગીતો (૧)\n5 thoughts on “ગુજરે હૈ હમ કહાં કહાંસે : ૧૯) સાહેબ, સલામ !”\nTaru Bhatt says:\nNovember 27, 2020 at 9:42 am\nઘણા લાંબા સમય પછી એવું લાગે છે કે એવા સમયમાં સરી ગઈ કે સમય ત્યાંજ થંભી જાય અને આગળ ના વધે .નાની બહેન છું તેથી હંમેશા તારીપર થોડી દાદાગીરી !! કરતી આવી છું અને હક્ક પણ છે મને .\nપિયુષ , મને એ વાત નો ગર્વ છે કે હજી પણ આપણે કુટુંબ સાથે એજ લાગણીભર્યા સબન્ધો અને હૂંફથી જોડાયેલા છીએ .નાનાભાઈ અને કાકીની હંમેશા લાડકી દીકરી રહી છું .તેથી દિવાળીના કપડાં પીનો ,ચમ્પલ વગેરે મને પહેલું મળતું નાનાભાઈ અને કાકીનો હાથ પકડી દીવાન પરા માં ફરતી અને થેલી ભરી બધી વસ્તુઓ મને નાનાભાઈ અપાવતા . તે હજુ યાદ આવે છે. ઘણા પ્રસંગો થયા ,સાથે ,એક વાત કહું મારા લગ્ન ની કંકોત્રી ૪૭ વર્ષ થી સાચવી છે તેમાં શરૂઆત હતીકે અમારી સુપુત્રી ના લગ્નના પ્રસન્ગે …ધન્ય સમજુ છું મને !!\nનિશીથ ભટ્ટ says:\nNovember 28, 2020 at 4:17 pm\nપિયુષ બહુ સરળ, પ્રવાહી અને રસભરપુર આલેખન. વિગતો જોઈ નાનપણમાં કરેલ ઘણા તોફાનો યાદ આવી ગયા. દિનેશભાઇ, કે જે ઉચ્ચ ગણિત અને વિજ્ઞાન ટ્યુશનમાં ભણાવતા તેઓ આપણાં ભણતર સાથે એટલા ઇન્વોલ્વ થઇ ગયેલા કે મોટી પરીક્ષાના દસેક દિવસ પહેલા થી રોજ મોડી રાત્રે 1 કે2વાગે સાયકલ પર આપણા ઘર બહાર આવી, અંદર ભણીયે છીએ કે આદત મુજબ ઊંઘી ગયા તેની ખાતરી કરવા ઘરમાં પથ્થર / કાંકરી નાખતા. બારી ખોલીયે તો ઠીક નહિતર ઘરના વડીલોને જગાડવાની પેરવી કરતા !!\nખૂબજ મઝા આવી ,રસાળ શૈલી મોજ કરાવે છે\nNovember 28, 2020 at 8:16 pm\nવાહ પીયૂષ! મોજ આવી ગઈ. આ એપિસોડમાં એક પાત્ર બનવાનું ગૌરવ અનુભવ્યું.\nDeepak Shah says:\nNovember 29, 2020 at 3:42 am\nમજા પડી ગઈ પિયુષ! એક નવાઈની વાત કહું. ધ્વજવંદન માં તારી મુખ્ય અતિથિ બનવાની વાત મારી સાથે પણ બની! હું અમદાવાદ રચના હાઈસ્કુલ (શાહીબાગ) નો વિદ્યાર્થી અને 1966 ની 15 ઓગસ્ટે (હું ધોરણ7માં હતો), મને પણ આવું સન્માન મળ્યું હતું. શિક્ષકો તરફથી માત્ર જ્ઞાન નહીં પણ ખૂબ અનુશાસન અને લાગણી મળી. તારું આલેખન વાંચી તે સર્વે પ્રત્યે હું પણ આજે નતમસ્તક થઈ ગયો… ખૂબ ખૂબ આભાર.\nઈ-મેલ સરનામું અહીં લખો\nમંજૂષા Select Month April 2021 (44) March 2021 (78) February 2021 (74) January 2021 (75) December 2020 (69) November 2020 (72) October 2020 (83) September 2020 (73) August 2020 (71) July 2020 (66) June 2020 (64) May 2020 (67) April 2020 (66) March 2020 (64) February 2020 (58) January 2020 (62)\nઆખો દેખી (21)\nકૃષિ વિષયક લેખો (12)\nગદ્ય સાહિત્ય (74)\nપદ્ય સાહિત્ય (35)\nપુસ્તક -પરિચય (13)\nપ્રવાસ વર્ણન (39)\nફિલ્મ સંગીત (83)\nબાળ સાહિત્ય (17)\nવિજ્ઞાન અને ગણિત (29)\nવિવિધ વિષયોના લેખો (122)\nવિવેચન – આસ્વાદ (26)\nસંગીતની દુનિયા (8)\nસાંપ્રત વિષયો (59)\nસ્ત્રી, શક્તિ : પ્રકૃતિ (2)\nબંદિશ એક, રૂપ અનેક (૭૭) : ” દિલ-એ-નાદાન તુઝે હુઆ ક્યા હૈ” April 17, 2021\nફિલ્મસંગીતના નકશીકારો (૧૪) : એન્થની ગોન્સાલ્વીસ April 17, 2021\nલુત્ફ-એ-શેર: મણકો # ૪૭ April 17, 2021\nવ્યાવસાયિક આરોગ્ય અને સલામતી : ૨૮ એપ્રિલ- આંતરરાષ્ટ્રીય કામદાર સ્મૃતિ દિવસ કે વર્લ્ડ ડે ફોર સેફટી એન્ડ હેલ્થ એટ વર્ક? April 16, 2021\n“ધરતી” ને “મા” મટાડી – “સોદાબાજીની ચીજ” બનાવી ! April 16, 2021\nઅમેરિકન ડ્રીમ – સ્વપ્નિલ સફર : ટેમ્પા ડાઉન ટાઉન, ક્લિઅર વોટર બીચ અને તર્પણ સ્પ્રીન્ગ્સ April 16, 2021\nફિર દેખો યારોં : સંસ્કૃતિગૌરવનો ફુગ્ગો બહુ ફૂલાવ્યો. સંસ્કૃતિશરમની પણ વાત કરીએ. April 15, 2021\nભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૩૪: સુભાષબાબુનું પરાક્રમ (૧) April 15, 2021\nચેલેન્‍જ.edu : દર્પણમ્ April 14, 2021\nભારતીય શાસ્ત્રનું આધુનિક દર્શન : સામવેદ – ૩૪ April 14, 2021\nViews Today : 215\nTotal views : 12177904\nsaryu parikh on બંદિશ એક, રૂપ અનેક (૭૭) : ” દિલ-એ-નાદાન તુઝે હુઆ ક્યા હૈ”\nફિલ્મસંગીતના નકશીકારો (૧૪) : એન્થની ગોન્સાલ્વીસ – વેબગુર્જરી on ફિલ્મસંગીતના નકશીકારો (૧૩) – દત્તારામ વાડકર\nDarsha Kikani on અમેરિકન ડ્રીમ – સ્વપ્નિલ સફર : ટેમ્પા ડાઉન ટાઉન, ક્લિઅર વોટર બીચ અને તર્પણ સ્પ્રીન્ગ્સ\nToral on અમેરિકન ડ્રીમ – સ્વપ્નિલ સફર : ટેમ્પા ડાઉન ટાઉન, ક્લિઅર વોટર બીચ અને તર્પણ સ્પ્રીન્ગ્સ\nસુરેશ જાની on કલમના કસબી: કનૈયાલાલ મુનશી – જય સોમનાથ…. ૩\nSanat Parikh on મહેન્દ્ર શાહનાં કળાસર્જનોનો સંપુટ : ડ્રૉપ ક્લૉથ આર્ટ \nકલમના કસબી: કનૈયાલાલ મુનશી – જય સોમનાથ…. ૩ – વેબગુર્જરી on કલમના કસબી – કનૈયાલાલ મુનશી : જય સોમનાથ \nભરત ભટ્ટ on નજર્યુંની વાગી ગઈ ફાંસ..\nBhargav mehts on ઇઝાઝત / પરવાનગી\nBhagwan thavrani on લુત્ફ-એ-શેર : મણકો # ૪૬\nકિશોરચંદ્ર વ્યાસ on લુત્ફ-એ-શેર : મણકો # ૪૬\nSUNIL BHATT on લુત્ફ-એ-શેર : મણકો # ૪૬\nMala & Jayendra Shah on અમેરિકન ડ્રીમ – સ્વપ્નિલ સફર : ઓર્લાન્ડોમાં કેનેડી સ્પેસ સેન્ટર, નાસા\nKIRITKUMAR VAGHELA on લ્યો,આ ચીંધી આંગળી : જીવનજ્યોત ડ્રગ બૅન્ક- એક વિરાટ આરોગ્યવડલો\nદિનેશ ગોસ્વામી - ગોંડલ on લ્યો,આ ચીંધી આંગળી : જીવનજ્યોત ડ્રગ બૅન્ક- એક વિરાટ આરોગ્યવડલો\nDarsha Kikani on અમેરિકન ડ્રીમ – સ્વપ્નિલ સફર : ટેમ્પામાં ‘પેરીસ’ નામે નાનું ગામ\nદિલીપ પુજારા on અમેરિકન ડ્રીમ – સ્વપ્નિલ સફર : ટેમ્પામાં ‘પેરીસ’ નામે નાનું ગામ\nભાત ભાત કે લોગ : ડ્યુક એન્ડ ડચેસ ઓફ વિન્ડસર : કોની દયા ખાવી? કોને ધિક્કારવા? – વેબગુર્જરી on ભાત ભાત કે લોગ : ધી ડ્યુક એન્ડ ડચેસ ઓફ વિન્ડસર : રાજારાણીની બધી વાર્તાઓ ‘પરીકથા’ નથી હોતી!\nGajanan Raval on બંદિશ એક, રુપ અનેક (૬૮) : “ઓચિંતું કોઈ મને રસ્તે મળે”\nભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૩૩: ભારત છોડ on ભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૩૨: ભારત છોડો (૩)\nsaryu parikh on લ્યો,આ ચીંધી આંગળી : જીવનજ્યોત ડ્રગ બૅન્ક- એક વિરાટ આરોગ્યવડલો\nકેશુભાઈ દેસાઈ on મારું વાર્તાઘર : છેલ્લી બાતમી\nDarsha Kikani on અમેરિકન ડ્રીમ – સ્વપ્નિલ સફર : ઓર્લાન્ડોમાં કેનેડી સ્પેસ સેન્ટર, નાસા\nRaksha Shukla on હોંકારા, પડકારા કરતી, ગાતી, ભાષા\nReena Shah on નિસબત : ગરીબડી ગાયનું કામધેનુકરણ કોના લાભ માટે ?\nPurvi on ૧૦૦ શબ્દોની વાત : જીવન પર્યંત શીખતા રહેવા માટે મનનાં બારીદરવાજા સાફ રાખીએ\nBharat Bhatt on વેગુ–સંચાલન\nBharat Bhatt on જીવનના સ્વાદમાં સબરસ ઉમેરતું ‘મીઠું’\nહરીશ શુક્લા on નિસબત : ગરીબડી ગાયનું કામધેનુકરણ કોના લાભ માટે ?\nSamir on સાબુ\nYagnesh p mehta on જીવનના સ્વાદમાં સબરસ ઉમેરતું ‘મીઠું’\nKalpana Gopalakrishnan on જીવનના સ્વાદમાં સબરસ ઉમેરતું ‘મીઠું’\nDr.Uma Sankar Satpathy on જીવનના સ્વાદમાં સબરસ ઉમેરતું ‘મીઠું’\nDr. Prakash Kumar on જીવનના સ્વાદમાં સબરસ ઉમેરતું ‘મીઠું’\nસુરેશ જાની on વલદાની વાસરિકા : (૯૨) – બિચ્ચારા દુખિયારા!\nSuresh on નીનુ મઝુમદારની હિંદી ફિલ્મ ગીત રચનાઓ એમના જ સ્વરમાં – પલભર કી આપ સે પહેચાન \nIndu Shah on લતા હિરાણીની ત્રણ પદ્ય રચનાઓ\nBhargavi-Nikhil on અમેરિકન ડ્રીમ – સ્વપ્નિલ સફર : ઓર્લાન્ડોમાં કેનેડી સ્પેસ સેન્ટર, નાસા\nNalini Mankad on અમેરિકન ડ્રીમ – સ્વપ્નિલ સફર : ઓર્લાન્ડોમાં કેનેડી સ્પેસ સેન્ટર, નાસા\nભરત ભટ્ટ on જીવનના સ્વાદમાં સબરસ ઉમેરતું ‘મીઠું’\nCopyright © 2021 વેબગુર્જરી


Girl child News in Gujarati, Latest Girl child news, photos, videos | Zee News Gujarati\nમોરબી : ત્રીજી દીકરીનો જન્મ થતા મૈંજડિયા પરિવારે કર્યું મોટું પુણ્યનું કામ\nત્રીજી દીકરીના જન્મને ઈશ્વરનો આર્શીવાદ ગણીને મૈંજડિયા પરિવારને તેને આવકાર્યો\nઆ ખુશીમાં તેમણે હડમતીયાના નકલંક ધામના ભૂમિદાન પેટે રૂ.2,22,222 નું અનુદાન આપ્યું\nSep 3, 2021, 08:34 AM IST\nસુરતમાં3વર્ષની બાળકી સાથ દુષ્કર્મની ઘટના બની છે. ગૌરવ પથ રોડ પાસે નવનિર્મિત બિલ્ડીંગ પાસે સિક્યુરિટી ગાર્ડ દ્વારા કૃત્ય આચરવામાં આવ્યું હતું. આ ઘટનાથી ગરીબ પરિવારના પગ નીચેથી જમીન સરકી ગઈ હતી. બાળકીને તાત્કાલિક સારવાર માટે સિવિલ હોસ્પિટલમાં ખસેડાઈ છે. પોલીસે વધુ તપાસ હાથ ધરી છે.\nJun 25, 2021, 07:36 AM IST\nકોણે છુપાવ્યું કુકર્મ? ફુલ સમાન નવજાત દીકરીને મોતના હવાલે નદી પાસે નોંધારી મૂકી\nપંચમહાલના મોરવાના સંતરોડ નજીક પસાર થતી પાનમ નદીના પુલ નીચેથી ગઈકાલે નવજાત બાળકી મળી આવી હતી. ત્રણ દિવસના માસુમ કલેજાના ટુકડા સમાન દીકરીને કોઈ નિષ્ઠુર માતા મોતના હવાલે છોડી ગયા.\nદાદાએ કર્યાં લાડલી પૌત્રીના આગમનના વધામણા, આખું ગામ જોતું રહી ગયું\nભારતમાં દેશમાં શિક્ષણનું પ્રમાણ વધ્યું છે. સમય બદલાતા લોકોના વિચાર બદલાયા છે. પરંતુ દીકરીઓના મામલે હજી પણ લોકોના વિચાર બદલાયા નથી. દીકરીની સંખ્યામાં દિવસેને દિવસે ઘટાડો જોવા મળી રહ્યો છે. ત્યારે બેટી બચાવો માટેના અભિયાનને તેજ બનાવવા માટે દેશના વડાપ્રધાન દ્વારા એક ઝુંબેશ ઉપાડવામાં આવી છે. ત્યારે ધ્રાંગધ્રામાં રહેતા કરીમભાઈ મુલતાનીના પરિવારમાં દીકરીનો જન્મ થતા તેમણે આ અવસરને વધાવ્યો હતો. દીકરીની વધામણાના પ્રસંગને લોકો જોતા રહી ગયા હતા.\nDec 27, 2020, 01:05 PM IST\nગુજરાતમાં 1000 પુરુષ સામે મહિલાઓની ઘટતી જતી સંખ્યાનો ચોંકાવનારો આંકડો સામે આવ્યો છે. જોકે આ મુદ્દાને લઈને ક્યારેય કોઈ ચર્ચા થતી નથી. ક્યારેય કોઈ આંદોલન થતું નથી. જે પ્રમાણે ઉત્તરોત્તર મહિલાઓની સંખ્યામાં ઘટાડો થઈ રહ્યો છે. તે જોતાં આ વિષયને લઈને જો ગંભીરતાથી નહીં વિચારવામાં આવે તો ગંભીર પરિણામો ભોગવવા પડી શકે છે. ત્યારે સરકારની સાથે સાથે સમાજ કઈ રીતે બાળકીઓના જન્મદર પર અસર કરે છે? 2019નું વર્ષ પૂરું થયું. 2020ના વર્ષનું રંગેચંગે સ્વાગત કરવામાં આવ્યું પરંતુ આ તમામ વચ્ચે હંમેશા એક બાબત ભૂલાતી જ રહી છે. અને તે છે ભારતમાં પુરુષોની સરખામણીએ મહિલાઓની ઘટતી જતી સંખ્યાની.ભારતમાં અનેક વર્ષોથી બેટી બચાઓ માટે અભિયાન ચલાવવામાં આવે છે. તેમ છતાં અમુક રાજ્યને બાદ કરતાં તમામ રાજ્યોમાં દીકરીઓની સંખ્યા સતત ઓછી થઈ રહી છે. પરંતુ ગુજરાતના મુખ્યમંત્રી વિજય રૂપાણીના મત વિસ્તાર રાજકોટમાં જ દર 1000 પુરુષે 924 મહિલાઓ છે. ત્યારે સવાલ એ થાય કે દેશના રોલ મોડલ તરીકે જે રાજ્યને દર્શાવવામાં આવે છે. ત્યાં બાળકીઓની સંખ્યામાં કેમ ઘટાડો થઈ રહ્યો છે?\nJan 24, 2020, 05:00 PM IST\nઆજે કડકડતી ઠંડી પડી રહી છે ત્યારે માત્ર પાંચ કલાક પહેલા જ જન્મેલી બાળકીને જન્મેલી બાળકીને નિષ્ઠુર માતા ત્યજીને ફરાર થઇ ગયા હતા. જેને પનાસ ગામમાં આવેલી SMC ક્વાટર્સમાં આજે સવારે એક કિશોરી નાસ્તો લેવા ગઇ ત્યારે મળી આવી હતી. એક કચરાપેટીમાં એક બાળક રડવાનો અવાજ આવી રહ્યા હતા. જેથી તેણે કચરાપેટીમાં જોતા પતંગની દોરીમાં લપેટાયેલી એક બાળકી મળી આવી હતી.\nJan 18, 2020, 12:15 AM IST\nરાજકોટમાં 108ના મેડિકલ ટેક્નિશિયને બાળકીને આપ્યું નવજીવન\nરાજકોટ જિલ્લામાં 108 એમ્બ્યુલન્સની સરાહનિય કામગીરી જોવા મળી હતી. જસદણના ભંડારીયા ગામ ખાતે 108 પહોચે તે પહેલાં સગર્ભા માહિલેએ બાળકીને જન્મ આપ્યો હતો. જો કે, 108ના તબીબે તપાસ કરતા બાળકીના શ્વાસ અને હૃદયના ધબકારા બંધ હતા. બાળકીને સીપીઆર આપી 108ના કર્મચારીએ બાળકીને નવજીવન આપ્યું. 600 ગ્રામના નાજુક પિંડને ગંભીરતા પૂર્વક 108ના મેડિકલ ટેક્નિશિયન પિયુષ ધોળકિયાએ સીપીઆર આપી બાળકીને નવજીવન આપ્યું. હાલ બાળકી અને માતા બન્ને રાજકોટ કેટી ચિલ્ડ્રન હોસ્પિટલમાં સારવાર હેઠળ છે.\nCCTV : માતાપિતા સવારે જાગ્યા તો બાળકી બાજુમાં ન હતી, સુરતમાં અપહરણનો કિસ્સો\nસુરત (Surat)માં ફુટપાથ પર પરિવાર સાથે સુઈ રહેલી ત્રણ વર્ષની બાળકીનું અપહરણ કરવામાં આવ્યું હોવાની ચોંકાવનારી ઘટના બની છે. આ મામલામાં વરાછા પોલીસ સ્ટેશન (varachha)માં ફરિયાદ કરવામાં આવી છે. આ મામલે તપાસનો ધમધમાટ શરૂ થઈ ગયો અને પ્રારંભિક તપાસમાં આ બાળકીને લઈ જતી એક મહિલા સીસીટીવી (CCTV)માં કેદ થઈ છે.\nએક વર્ષની બાળકી ચાલુ ગાડીએ રસ્તા પર પડી ગઈ, પછી જે થયું તે જોઈને ધબકારા વધી જશે, જુઓ VIDEO\nક્યારેક એવું જોવા મળે જે ચમત્કારથી જરાય ઓછું ન હોય. આવું જ કઈંક કેરળમાં જોવા મળ્યું. અહીં એક બાળકી ચમત્કારિક રીતે અકસ્માતમાંથી બચી ગઈ.\nSep 9, 2019, 01:59 PM IST\nદીકરીઓના જન્મ પર રાજકોટમાં અનોખી રીતે કરાશે વધામણા\nબેટી બચાવો દિશામાં હવે અનેક લોકો આગળ આવ્યા છે, અને દીકરીઓના જન્મને વધારવા માટે અનેક પ્રસંગો યોજાતા થયા છે. ત્યારે રાજકોટમાંથી એક નવો અભિગમ સામે આવ્યો છે. બેટી પઢાવો અને બેટી બચાવો અભિયાન હેઠળ જિલ્લા વિકાસ અધિકારી અનિલકુમાર રાણાવાસિયાએ પ્રાથમિક શાળાઓને પણ તેમાં આવરી લીધી છે.\nJan 23, 2019, 11:48 AM IST\nઅમદાવાદ : લોકોએ અવાજની દિશામાં દોટ મૂકી, તો ડોલમાં બાળકી જોઈ ચોંક્યા\nનવજાત બાળકીને હાલ સારવાર માટે સિવિલ હોસ્પિટલમાં ખસેડાઈ છે. તેમજ રખિયાલ પોલીસે ગુનો નોંધી બાળકી વિશે તપાસ શરૂ કરી છે.\nસુરતમાં બે બાળકીઓ પાણીની ટાંકીમાં ડૂબી, એકનો બચાવ બીજીનું થયું મોત\nસુરતમાં બાળકીનાં મોતની ઘટના સામે આવી હતી...બે બાળકીઓ પાણીની ટાંકીમાં ડુબી ગઇ હતી.\nOct 21, 2018, 02:21 PM IST\nજો તમારા ઘરે છે પુત્રી તો 11 હજાર રૂપિયા આપશે આ કંપની, આ રીતે કરો એપ્લાય\nસ્વાસ્થય સંબંધિત ક્ષેત્રમાં કામ કરનારી ઓક્સી કંપનીએ દેશમાં જન્મનાર દરેક દિકરી માટે 11 હજાર રૂપિયા એફડી કરાવવાની જાહેરાત કરી\nApr 20, 2018, 05:07 PM IST


T-20 વર્લ્ડ કપ : ઈન્ડિયન ટીમમાંથી પંડ્યા આઉટ થવાની સંભાવના | CN24NEWS\nHomeસ્પોર્ટ્સT-20 વર્લ્ડ કપ : ઈન્ડિયન ટીમમાંથી પંડ્યા આઉટ થવાની સંભાવના\nT-20 વર્લ્ડ કપ : ઈન્ડિયન ટીમમાંથી પંડ્યા આઉટ થવાની સંભાવના\nT-20 વર્લ્ડ કપમાં હાર્દિક પંડ્યાને ટીમમાં સામેલ કરવા મુદ્દે શંકા યથાવત છે. જોકે આજે ભારતીય ક્રિકેટ કંટ્રોલ બોર્ડ આ અંગે નિર્ણય લઈ શકે છે. મીડિયાના અહેવાલો પ્રમાણે જોવા જઈએ તો આજે ઈન્ડિયન ટીમની નવી જર્સી લોન્ચ કરતા સમયે BCCI આ અંગે જાહેરાત કરે એવી માહિતી મળી હતી, પરંતુ હજુ સુધી આના કોઈ સંકેત મળ્યા નથી. IPLમાં શાનદાર પ્રદર્શન કરનારા કેટલાક ખેલાડીઓને વર્લ્ડ કપમાં પ્રવેશ મળી શકે છે.\nવળી હાર્દિક પંડ્યા રમશે કે નહીં એ અંગે પણ કોઇ નિર્ણય લેવાઈ શકે છે. પંડ્યાની જગ્યાએ કોલકાતા નાઈટ રાઈડર્સના ઓલરાઉન્ડર વેંકટેશ અય્યર સિવાય દીપક ચાહર અથવા શાર્દૂલ ઠાકુરમાંથી કોઈ એકને સામેલ કરાઈ શકે છે. તેવામાં વેંકટેશ અય્યરે પોતાની ગેમથી બધાને પ્રભાવિત કર્યા છે. તે બેટરની સાથે મીડિયમ પેસર પણ છે. IPLના સેકન્ડ લેગમાં રમાયેલી 8 મેચમાં 265 રન કરવાની સાથે તેણે3વિકેટ પણ લીધી છે.\nપંડ્યાનું નિરાશાજનક પ્રદર્શન\nપંડ્યાએ IPLના બીજા તબક્કામાં બોલિંગ કરી ન હતી. બેટિંગમાં તેનું પ્રદર્શન ઘણું નિરાશાજનક રહ્યું હતું. તે માત્ર એક મેચમાં સારી બેટિંગ કરી શક્યો હતો, પરંતુ ત્યારપછી તે આગામી ત્રણ ઇનિંગ્સમાં ફ્લોપ રહ્યો હતો. તેણે IPLના બીજા તબક્કાની5મેચમાં 75 રન કર્યા હતા.\n2015થી વેંકટેશ ડોમેસ્ટીક ક્રિકેટમાં રમી રહ્યો છે\nઅય્યર ડોમેસ્ટિક ક્રિકેટ 2015થી રમી રહ્યો છે, પરંતુ 2020-21માં તેનું પ્રદર્શન ઘણું સારું રહ્યું હતું. T-20ની સય્યદ મુશ્તાક અલી ટ્રોફીમાં તે 75.66ની એવરેજ અને 149.34ના સ્ટ્રાઈક રેટથી 227 રન કરી પોતાની ટીમનો ટોપ સ્કોરર રહ્યો છે. વિજય હજારે ટ્રોફીમાં 402ના સ્કોરમાં તેણે પંજાબ વિરૂદ્ધ 146 બોલમાં 198 રન કર્યા છે. વળી 2018માં તેણે રણજીમાં હૈદરાબાદ વિરૂદ્ધ ડેબ્યૂ કર્યું હતું.\nદીપક અને શાર્દૂલ પણ એક વિકલ્પ\nવેંકટેશ સિવાય દીપક અને શાર્દૂલ ઠાકુર પણ ટીમમાં પસંદગી થવા માટેના એક વિકલ્પ છે. દીપકે IPLની 14 મેચમાં 1 રન કરી 13 વિકેટ લીધી છે, જ્યારે શાર્દૂલ ઠાકુરે 15 મેચમાં 18 વિકેટ સાથે તેણે5રન કર્યા છે.\nPrevious articleરાહત : બ્રિટનના ઝુક્યા બાદ ભારતે પણ બ્રિટિશ મુસાફરોને રાહત આપી\nNext articleટીમમાં ફેરફાર : BCCIએ આગામી વર્લ્ડ કપ પહેલા અક્ષર પટેલના સ્થાને શાર્દૂલની પસંદગી થઈ


Performance Grading Index: શાળા શિક્ષણ વ્યવસ્થાનો પરફોર્મન્સ ગ્રેડિંગ ઈન્ડેકસ જાહેર, ગુજરાતને મળ્યો A+ ગ્રેડ Performance grading index of school education system announced, Gujarat got A + grade | TV9 Gujarati\nHome » રાષ્ટ્રીય » Performance Grading Index: શાળા શિક્ષણ વ્યવસ્થાનો પરફોર્મન્સ ગ્રેડિંગ ઈન્ડેકસ જાહેર, ગુજરાતને મળ્યો A+ ગ્રેડ\nPerformance Grading Index: શાળા શિક્ષણ વ્યવસ્થાનો પરફોર્મન્સ ગ્રેડિંગ ઈન્ડેકસ જાહેર, ગુજરાતને મળ્યો A+ ગ્રેડ\n2019-20ના આ ઈન્ડેક્સમાં પંજાબ, ચંદીગઢ, તમિલનાડુ, અંદમાન-નિકોબાર અને કેરળ ઉચ્ચતમ A ++ગ્રેડ આપવામાં આવ્યો છે. જ્યારે ગુજરાત, દિલ્હી, હરિયાણા, રાજસ્થાન, પુડુચેરી અને દાદરા નગર હવેલીને A + ગ્રેડ આપવામાં આવ્યો છે.\nPublish Date - 4:23 pm, Mon,7June 21 Edited By: Kunjan Shukal\nPerformance Grading Index: કેન્દ્રીય શિક્ષણ મંત્રાલયે સ્કૂલ શિક્ષણ વ્યવસ્થાનો પરફોર્મન્સ ગ્રેડિંગ ઈન્ડેક્સ (PGI) જાહેર કર્યો હતો. 2019-20ના આ ઈન્ડેક્સમાં પંજાબ, ચંદીગઢ, તમિલનાડુ, અંદમાન-નિકોબાર અને કેરળ ઉચ્ચતમ A ++ગ્રેડ આપવામાં આવ્યો છે. જ્યારે ગુજરાત, દિલ્હી, હરિયાણા, રાજસ્થાન, પુડુચેરી અને દાદરા નગર હવેલીને A + ગ્રેડ આપવામાં આવ્યો છે.\nPGI (Performance Grading Index)ની શરુઆત વડાપ્રધાન નરેન્દ્ર મોદી (PM Narendra Modi)એ શાળા અને શિક્ષણમાં બદલાવ લાવવાના હેતુ માટે કરવામાં આવી હતી. આ ઈન્ડેક્ષ પ્રથમ વખત 2019માં જાહેર કરવામાં આવ્યો હતો. જેના માટે 2017-18માં રાજ્યો (States)અને કેન્દ્રશાસિત પ્રદેશો (Union territory)દ્વારા કરવામાં આવેલી પહેલને ધ્યાનમાં રાખવામાં આવી હતી.\nહાલમાં જાહેર કરેલા ઈન્ડેક્ષમાં પંજાબ, ચંદીગઢ, તમિલનાડુ, અંદમાન અને નિકોબાર દ્રીપ સમુહ અને કેરળને A++ ગ્રેડ આપવામાં આવ્યો છે. આ સિવાય અનેક રાજ્યો અને કેન્દ્ર શાસિત પ્રદેશોએ ગત્ત વર્ષની તુલનામાં તેમના ગ્રેડમાં સુધારો કર્યો છે.\nઅંદમાન-નિકોબાર દ્રીપ સમૂહ, અરુણાચલ પ્રદેશ, મણિપુર, પંજાબ અને તમિલનાડુએ PGI (Performance Grading Index)સ્કોરમાં 10 ટકાનો એટલે કે 100થી વધુ અંકનો સુધારો કર્યો છે. જ્યારે અંદમાન-નિકોબાર દ્રીપ સમુહ, લક્ષદ્રીપ અને પંજાબ આ મામલે 8થી 10 ટકા જેટલો સુધારો જોવા મળ્યો છે.\n13 રાજ્યો અને કેન્દ્રશાસિત પ્રદેશોએ ઈન્ફાસ્ટ્રક્ચર અને સુવિધાઓ મામલે 15 અંકથી વધુ સુધાર લાવ્યો છે તો અંદમાન-નિકોબાર દ્રીપ સમુહ અને ઓડિશાએ 20 ટકાથી વધુ સુધારો જોવા મળ્યો છે. અરુણાચલ પ્રદેશ, મણિપુર અને ઓડિશાએ 20 ટકાનો સુધારો જોવા મળ્યો છે.\nઆ સિવાય 19 રાજ્યો (States) અને કેન્દ્રશાસિત પ્રદેશો (Union territory)એ શાસન સંચાલન મામલે 36 અંકથી વધુનો સુધારો કર્યો છે. આ સિવાય અંદમાન-નિકોબાર દ્રીપ સમુહ, આંધ્ર પ્રદેશ, અરુણાચલ પ્રદેશ, મણિપુર, પંજાબ, રાજસ્થાન અને પશ્ચિમ બંગાળે અંદાજે 20 ટકા એટલે કે 72 અંકથી વધારાનો સુધારો કર્યો છે.\nઆ ઈન્ડેક્સ વિવિધ પહેલ હેઠળ રાજ્યો અને કેન્દ્રશાસિત પ્રદેશો (Union territory)ને શિક્ષણ ક્ષેત્રે સારા પરિણામે પ્રાપ્ત કરવા માટે પ્રેરિત કરે છે. આ સિવાય આ ગ્રેડ બધા જ રાજ્ય (States) અને કેન્દ્ર શાસિત પ્રદેશોની શિક્ષાના ક્ષેત્રમાં ખામીઓ શોધી તેના પર કામ કરવાની પણ મદદ કરે છે.\nPGI (Performance Grading Index)એકીકૃત જિલ્લા માહિતી સિસ્ટમ પ્લસ, નેશનલ અચિવમેન્ટ સર્વે, મધ્યાન ભોજન, જાહેર નાણાકીય વ્યવસ્થાપન સિસ્ટમ અને શગુન પોર્ટલ દ્વારા પ્રાપ્ત આંકડાઓના આધાર પર શાળાના શિક્ષણમાં કામગીરીનું મુલ્યાંકન કરે છે. આ ડેટા તમામ શાળા શિક્ષણ વિભાગ દ્વારા જાળવવામાં આવે છે. PGIમાં રાજ્યોના એક્સેસ, ઈન્ફાસ્ટ્રક્ચર ઈક્વિટી સહિત 70 માપદંડોમાં કુલ 1,000 અંકો પર સ્કોર કરવામાં આવે છે.\nક્યા રાજ્યને ક્યો ગ્રેડ મળ્યો\nગ્રેડ A + + પંજાબ,ચંદીગઢ,તમિલનાડુ, આંદમાન-નિકોબાર અને કેરેળ\nગ્રેડ A + ગુજરાત,રાજસ્થાન, હરિયાણા, મહારાષ્ટ્ર, દિલ્હી, પુડુચેરી, દાદરા નગર હવેલી\nગ્રેડ I આંધ્ર પ્રદેશ, પશ્ચિમ બંગાળ, હિમાચલ પ્રદેશ, કર્ણાટક, ઓડિશા, ત્રિપુરા, ઉત્તર પ્રદેશ અને દમણ દીવ\nગ્રેડ II ઉત્તરાખંડ, ગોવા, ઝારખંડ, લક્ષદ્રીપ, મણિપુર, સિક્કિમ, તેલંગણા, જમ્મુ-કાશ્મીર\nગ્રેડ III મધ્યપ્રદેશ, આસામ, બિહાર, મિઝોરમ\nગ્રેડ VII લદ્દાખ\nપ્રથમ વખત PGI 2019માં જાહેર કરાયો હતો\nPGIની શરુઆત વડાપ્રધાન નરેન્દ્ર મોદી (Prime Minister Narendra Modi)એ શિક્ષણમાં સુધારો લાવવા માટે કરી હતી. જેમાં 70 માપદંડનો એક સેટ હેઠળ રાજ્યો અને કેન્દ્રશાસિત પ્રદેશોને ગ્રેડ આપવામાં આવતો હતો. પ્રથમ વખત આ ઈન્ડેકક્ષ 2019માં જાહેર કરવામાં આવ્યો હતો. જેના માટે 2017-18માં રાજ્યો (States) અને કેન્દ્ર શાસિત પ્રદેશો (Union territory)દ્વારા કરવામાં આવેલી પહેલને ધ્યાનમાં રાખવામાં આવ્યું હતુ.\nઆ પણ વાંચો : PM નરેન્દ્ર મોદી આજે સાંજે પ વાગે દેશને કરશે સંબોધન\nPerformance Grading Index 2021\nપોરબંદર25 mins ago\nબનાસકાંઠા46 mins ago


એર સોર્સ ટ્રીટમેન્ટ યુનિટ, કંટ્રોલ, એક્ઝિક્યુટિવ કમ્પોનન્ટ્સ - બ્લચ વાયુયુક્ત\nયુ શ્રેણી FR.L સંયોજન\nપાણી અને કણોને અસરકારક રીતે દૂર કરો. 40µm અને 5µm ફિલ્ટર તત્વ સરળતાથી વિનિમયક્ષમ અને બદલી શકાય તેવું છે. સચોટ અને સરળ દબાણ સેટિંગ. લ્યુબ્રિકેટર તેલને હવા પુરવઠો બંધ કર્યા વિના ફરી ભરવામાં શકાય છે. ઝાકળમાં ઓઇલ સ્પ્રે મશીનો માટે સારી ubંજણની ખાતરી આપે છે. એન્ટિ-એસિડ અને આલ્કલી બાઉલ અને એલ્યુમિનિયમ બાઉલ કાર્બનિક રસાયણશાસ્ત્રના કાર્યકારી વાતાવરણમાં ઉત્તમ સુરક્ષા પ્રદાન કરે છે. લુબ્રિકેટર તેલ (ભલામણ કરેલ): આઇએસઓ-વીજી 32\nએફ સીરીઝ એફઆર.એલ સંયોજન\nમહત્તમ કાર્યકારી દબાણ: 16બાર, મહત્તમ આઉટલેટ પ્રેશર: 12 બાર તે oilંજણમાં તેલ ભરી શકે છે કારણ કે સ્વચાલિત સિસ્ટમ કાર્યરત રહે છે. દબાણ ગોઠવણનું પ્રદર્શન ઉચ્ચ ચોકસાઇ સાથે વિશ્વસનીય છે. ભેજ અને નક્કર અનાજને દૂર કરવાની કાર્યક્ષમતા વધારે છે.\nએએફસી-બીએફસી શ્રેણી FR.L સંયોજન\nAC-BC શ્રેણી FRL સંયોજન\nAFR-BFR શ્રેણી એર ફિલ્ટર\nસી શ્રેણી એર લુબ્રિકેટર\nએઆર / બીઆર શ્રેણી એર રેગ્યુલેટર\nએચએસવી શ્રેણી સ્લાઇડ વાલ્વ\nએએસસી સિરીઝ ફ્લો કંટ્રોલ વાલ્વ\nઆરઇ સિરીઝ ફ્લો કંટ્રોલ વાલ્વ\n3 એચ -4 એચ સીરીઝ હેન્ડ લિવર વાલ્વ\nFV320-420 શ્રેણી ફુટ વાલ્વ\nસીડીએમ2બી 25-10\nસીએક્સએસએમ20-50 ડબલ રોડ સિલિન્ડર\nએસસી 50-150 સ્ટાન્ડર્ડ સિલિન્ડર\nપી 80 页 સીયુ શ્રેણી ફ્રી માઉન્ટ સિલિન્ડર\nએલએસએ -4 બી\nપીઇ -8 બી\nપીએલ 6-02 બી\nમેટલ એક ટચ ફિટિંગ્સ\nવિડિઓ દૃશ્યમાન નથી, સંભવત your તમારું બ્રાઉઝર HTML5 વિડિઓને સપોર્ટ કરતું નથી\n# ટેક્સ્ટ LINK #\nબીએલસીએચ ન્યુમેટિક સાયન્સ એન્ડ ટેકનોલોજી કું. લિમિટેડની સ્થાપના Augustગસ્ટ 2004 માં કરવામાં આવી હતી, તે યુક્યુઇંગ આર્થિક વિકાસ industrialદ્યોગિક ક્ષેત્રમાં સ્થિત છે. કંપની 24000 area ના ક્ષેત્રને આવરે છે, જેમાં 300 થી વધુ કર્મચારીઓ સાથે5ઉત્પાદન પાયા છે. તે એક પ્રાદેશિક એન્ટરપ્રાઇઝ છે જે સંશોધન અને વિકાસ, ઉત્પાદન, વેચાણ અને વાયુયુક્ત ઘટકોના સેવા જાળવણીમાં નિષ્ણાત છે ..\nઅભિનંદન! અમારી કંપની દ્વારા તૈયાર કરાયેલ લીડ હતી, જે "પ્રેસિઝન પ્રેશર રેડ્યુસીંગ વાલ્વની આંતરિક પાઇલટ ગાઇડ" માનકને ઝેજિયાંગ પ્રોડક્ટ ક્વોલિટી એસોસિએશન દ્વારા આર તરીકે મંજૂરી આપવામાં આવી છે ...\nબીએલસીએચ ન્યુમેટિક સાયન્સ એન્ડ ટેકનોલોજી કું. લિમિટેડની સ્થાપના Augustગસ્ટ 2004 માં કરવામાં આવી હતી, તે યુક્યુઇંગ આર્થિક વિકાસ industrialદ્યોગિક ક્ષેત્રમાં સ્થિત છે. કંપની 24000 વિસ્તારનો સમાવેશ કરે છે


← મેરી આંખોકે તારે -(ઓ મેરે પ્યારો ઝમી કે તારો..ના રાગ પર)\nઆ માસનું ગીત →\nવહેમ નું ઓસડ?\nઓ ભાઈ મારાં ! આ એક ખુબ જ ઉત્તમ ગ્રંથ આપણી સંસ્કૃતિનો છે.આવી માન્યતાઓને કારણે આપણે આવા ઉત્તમ વાચનથી વંચિત રહી જશું !મહાભારત ઘરમાં વાંચવાથી ભાઈઓ-ભાઈઓ વચ્ચે ઝઘડા થાય છે એવી અંધશ્રદ્ધા ને કોઈ વજુદ નથી,કારણકે,તે વાંચ્યા વગર પણ ઝઘડા થતાં નથી ?\nમારું એમ માનવું છે કે,વહેમની ઉત્પત્તિ આપણા મનમાંથી જ થાય છે.આવો કોઈ બનાવ બને એટલે આપણે અનુસંધાન જોડી દઈએ છે. હકીકતમાં એવું હોતું નથી.કાગડો ઝાડની ડાળ પર બેઠો અને ડાળ તૂટી,એનો અર્થ આપણે એવો કાઢ્યો કે,”કાગડો બેઠો એટલે જ ડાળ તૂટી.'”હવે આમાં તમે જ વિચારો…ચાલો…ચતુર કરો વિચાર..\nPosted by જીવન સંધ્યાનો ઉજાસ. on જૂન 2, 2012 in વિચારોનું વૃંદાવન


June 3, 2012 – "દાદીમા ની પોટલી"….\nરાઈટર’સ ક્રેમ્પ્સ અને હોમીઓપેથી …\n(ડૉ.પાર્થ માંકડ.. દ્વારા ‘દાદીમા ની પોટલી’ – http://das.desais.net – બ્લોગપર નિયમિત રીતે પાઠવવામાં આવતા સ્વાસ્થયના લેખ બદલ અમો તેમના અંતરપૂર્વકથી આભારી છીએ. આપના મંતવ્યો – પ્રતિભાવ / આપની કોમેન્ટ્સ બ્લોગ પોસ્ટ ઉપર અથવા ફેશબુક ઉપર મૂકી આભારી કરશો, આપની કોમેન્ટ્સ અમોને સદા માર્ગદર્શક અને પ્રેરક બની રેહશે. એટલું જ નહી આપની સ્વાસ્થય અંગેની કોઈપણ સમસ્યા હોય તો જરૂર અમોને જાણ કરી તે અંગે યોગ્ય માર્ગદર્શન ડૉ. માંકડ પાસેથી મેળવી શકો છો.)\nરાઈટર’સ ક્રેમ્પ્સ – લખતા થતો કાંડા અને હાથ નો દુખાવો અને ધ્રુજારી – હોમીઓપેથીક દવા ..\nરાઈટર’સ ક્રેમ્પ્સ એક થોડો ઓછો જાણીતો છતાં ઘણા લોકો ને તકલીફ આપતો રોગ છે , જેમાં વ્યક્તિ લખવા નું ચાલુ કરે કે પ્રયત્ન કરે એની સાથે જ કાંડા ના ભાગ માં એક પ્રકાર નો દુખાવો ચાલુ થઇ જાય છે, થોડું ખેંચ જેવું પણ કેટલીક વાર આવે માત્ર એ જ ભાગ માં અને ત્યારબાદ લાંબો સમય લખવા નું ચાલુ થતા જ ધ્રુજારી આવવા લાગે. મોટે ભાગે આ રોગ માં શરીર નો માત્ર એ કાંડા નો પાર્ટ જ અસર પામે છે અને એ ૩૦ થી ૫૦ વચે ની વય નો લોકો ને જ અસર કરે છે, આમ છતાં કોઈ પણ ઉમર ના સ્ત્રી અને પુરુષ બંને ને સમાન રીતે અસર કરી શકે છે.\nઆમ તો રાઈટર’સ ક્રેમ્પ્સ કયા કારણે થાય છે એ ચોક્કસપણે જાણી શકાયું નથી. આમ છતાં, સંશોધનમાં એવું જાણવા મળ્યું છે કે સ્નાયુઓ ની વધુ પડતી આંતરિક મૂવમેન્ટ કે કાર્યશીલતા આના ઉદભવ માટે જવાબદાર હોઈ શકે. અથવા તો લખવા સમયે અપનાવાતી ભૂલ ભરેલી ટેકનીક પણ કારણભૂત હોઈ શકે. અમુક કેસીસ માં અમુક પ્રકારના કેમિકલ પણ જવાબદાર હોઈ શકે તેમજ કોઈ કેસીસ માં આનુવાંશિકતાનો ફાળો પણ જાણી શકાયો છે.\nરાઈટર’સ ક્રેમ્પ્સ નું મુળભૂત ચિહ્ન એ હાથ ના ભાગ માં તેમજ આંગળીઓમાં લાંબા સમય સુધી લખતા થતી દુખાવા ની ફરિયાદ છે. જેમાં દરદી ને કાંડા કે કોણી ના ભાગ માં વધૂ પડતી એબનોર્મલ કે અયોગ્ય મૂવમેન્ટ થતી હોય છે.\nઆ ઉપરાંત, દરદીને લખતી વખતે તથા કોઈ પણ કામ કરતી વખતે પણ તકલીફ અનુભવાય છે. હેન્ડ રાઈટીંગ પણ બદલી જાય છે, અથવા ઉકલી શકતા નથી, અથવા તો પોતાના હસ્તાક્ષર પણ યોગ્ય રીતે ના થઇ શકવાના કારણે પણ ઘણી બધી તકલીફ ભોગવવી પડે છે. ખાસ કરીને આંગળીઓનો વધુ ઉપયોગ કરતા જેમકે, ટાઇપ રાઈટર કે પિયાનો પ્લેયર અને ગોલ્ફ પ્લેયર ને કામ કરતી વખતે અતિશય દુખાવા ની ફરિયાદ રહેતી હોય છે.\nરાઈટર’સ ક્રેમ્પ્સ ને ટ્રીટ કરવામાં ઓલ્ટરનેટીવ થેરાપીસ માં ખાસ કરીને હોમિયોપેથી તેમજ યોગા નો ફાળો મૂળભૂત કહી શકાય. હોમિયોપેથી મુખ્યત્વે સ્નાયુઓની આંતરિક મજબૂતી તેમજ હાથની ગ્રીપ વધારવામાં ખૂબ ઉપયોગી થતી હોય છે. આ ઉપરાંત ધ્રુજારીને કંટ્રોલ કરવામાં હોમીયોપથીક દવાઓ ખૂબ સચોટ રીતે ઉપયોગી છે. તેમ છતાં, યોગ્ય રાઈટીંગ ટેકનીક અપનાવવી અને ફીજીઓથેરાપીસ્ટ ની સલાહથી જરૂરી એકસરસાઈઝ પણ: રાઈટર’સ ક્રેમ્પ્સ માં રાહત આપતી હોય છે.\n” સારા લેખન માટે સ્વસ્થ રાઈટર’સ ક્રેમ્પ્સ વગર નો હાથ જેટલો જરૂરી છે એટલું જ જરૂરી છે સ્વસ્થ મન.”\nPosted on June 3, 2012 June 4, 2012 Categories "સ્વાસ્થ્યનો મીઠો સ્વાદ", ડૉ.પાર્થ માંકડ (હોમીઓપેથી), દાદીમાનુ વૈદુ, હોમીઓપેથી1 Comment on રાઈટર’સ ક્રેમ્પ્સ અને હોમીઓપેથી …


દિલ્હી: લોકડાઉન, બજારો અને મોલ્સમાં રાહત વિરુદ્ધ-સમાન આધારે ખુલશે - Dustakk\nદિલ્હી: લોકડાઉન, બજારો અને મોલ્સમાં રાહત વિરુદ્ધ-સમાન આધારે ખુલશે\nદિલ્હીના મુખ્યમંત્રી અરવિંદ કેજરીવાલે કેટલીક છૂટથી રાજધાનીમાં લોકડાઉન ચાલુ રાખવાની ઘોષણા કરી છે. મુખ્યમંત્રીએ કહ્યું કે સોમવારથી દિલ્હી મેટ્રો 50 ટકા ક્ષમતા સાથે શરૂ થશે. તે જ સમયે, બજારો અને મોલ્સ પણ ખોલવામાં આવી રહ્યા છે, પરંતુ તે વિચિત્ર-સમાન સૂત્ર પર ખુલશે.\nમુખ્યમંત્રીએ કહ્યું કે, કોવિડની સ્થિતિ આવતા સપ્તાહમાં જોવા મળશે, અને જો બરાબર ચાલશે તો વધુ છૂટ આપવામાં આવશે.\nકેજરીવાલે કહ્યું કે ગ્રુપ એ ના 100% અધિકારીઓ દિલ્હીની સરકારી કચેરીઓમાં આવશે, અને બાકીના કર્મચારીઓની ક્ષમતા 50% હશે. તે જ સમયે, ખાનગી કચેરીઓ 50% માનવ શક્તિ સાથે ખુલશે. રોજિંદા આવશ્યક ચીજોની દુકાનો ખુલી જશે.\n“સરકાર ત્રીજી તરંગ માટે તૈયાર છે”\nમુખ્યમંત્રીએ કહ્યું કે સરકાર ત્રીજી તરંગ માટે તૈયાર છે અને પથારી, ઓક્સિજન અને ટેન્કરની તંગી પર કામ કરી રહી છે. સીએમએ કહ્યું કે સરકાર પણ એક પેનલ બનાવી રહી છે.\n“એક જવાબદાર સરકાર તરીકે, ત્રીજી તરંગ માટે તૈયાર રહેવાની અમારી સંપૂર્ણ જવાબદારી છે, જેથી જો આ ભયંકર ઘટના બને, તો સરકાર લોકો માટે તૈયાર રહે.”\nકેજરીવાલે કહ્યું કે આ વખતે કોરોનાનું શિખર 28 હજાર હતું. મુખ્યમંત્રીએ કહ્યું, “નિષ્ણાતો સાથે વાત કર્યા પછી, આગામી શિખર આશરે 37 હજારની ગણતરી કરવામાં આવી છે અને તેના આધારે અમે તૈયારી કરી રહ્યા છીએ. આ સમય દરમિયાન કેટલા પલંગ, ઓક્સિજન અને દવાઓની જરૂર પડશે. ભલે આ ટોચ ઉંચું રહે, પણ અમે તેના માટે તૈયાર થઈશું. “\nમુખ્યમંત્રીએ માહિતી આપી હતી કે દિલ્હીમાં 420 ટન ઓક્સિજન સંગ્રહ માટેની તૈયારી ચાલી રહી છે. ઇન્દ્રપ્રસ્થ ગેસ લિમિટેડને 150 ટન ઓક્સિજન ઉત્પન્ન કરવા માટે એક પ્લાન્ટ સ્થાપવા કહેવામાં આવ્યું છે. દિલ્હી સરકાર 25 ઓક્સિજન ટેન્કર પણ ખરીદી રહી છે. 64 નાના ઓક્સિજન પ્લાન્ટ પણ ગોઠવવામાં આવી રહ્યા છે, જે એક મહિનામાં કાર્ય શરૂ કરી શકે છે.\nTags: arvind kejriwal, Delhi, Unlock\nટ્વિટરને કેન્દ્ર સરકારની છેલ્લી ચેતવણી, નવા આઇટી નિયમો સ્વીકારો અથવા પરિણામનો સામનો કરવા તૈયાર રહો\nહવામાન પરિવર્તન અંગે સ્ટેટ એક્શન પ્લાન તૈયાર: વિજય રૂપાણી


અમદાવાદમાં ભાડા ના ઘર માં રહેતી મહિલા પર મકાન માલિકના દીકરાએ…. – Gujju King\nHome/ajab gajab/અમદાવાદમાં ભાડા ના ઘર માં રહેતી મહિલા પર મકાન માલિકના દીકરાએ….\ngujju May 18, 2021\tajab gajab, story Leaveacomment 104 Views\nઆ દિવસોમાં અસામાજિક તત્વો મહિલાઓને ખુલ્લેઆમ ત્રાસ આપતા જોવા મળે છે. દરમિયાન અમદાવાદના પૂર્વ ભાગમાં એક સગર્ભા સ્ત્રીની છેડતી કરવામાં આવી હતી.\nજ્યારે તે સ્ત્રી તેના ઘરે સૂતી હતી, ત્યારે મકાનમાલિકનો પુત્ર મકાનમાં ઘૂસી ગયો અને તેને ચીડવતો હતો, “તમે મહાન લાગે છે અને હું તમને ખૂબ ચાહું છું.” આશ્ચર્યની વાત એ છે કે ઘરની બારીના માલિકે ચાવી રાખી અને આ ચાવી વડે બારી ખોલીને ઘરમાં પ્રવેશ કર્યો.\nગોમતીપુર પોલીસે સમગ્ર ઘટનાની નોંધ કરી તપાસ હાથ ધરી છે. અમદાવાદ શહેરના ગોમતીપુર વિસ્તારની 25 વર્ષીય પરિણીતા સાજેદાબાનુ છેલ્લા છ મહિનાથી અંસારીનું મકાન ભાડે લે છે.\nતેણીનો પતિ અને એક5વર્ષનો પુત્ર છે. તે તારણ આપે છે, સ્ત્રીનો પતિ રંગમાં કામ કરે છે. વળી, મહિલા હાલમાં ત્રણ મહિનાની ગર્ભવતી છે. તેના મકાનમાલિકને અઝહરુદ્દીન અન્સારી નામનો એક છોકરો છે.\nપ્રાપ્ત માહિતી અનુસાર, 15 મેની બપોરે મહિલા ઘરની બાજુમાં લીમડાના ઝાડ નીચે સૂઈ રહી હતી અને પછી જ્યારે સૂર્ય નીકળ્યો ત્યારે તે ઘરની અંદર જ સૂઈ ગયો હતો. આ પછી, મહિલા ઘરના પલંગ પર સૂઈ ગઈ હતી અને તેના ઘરનો મુખ્ય દરવાજો ખુલ્લો હતો.\nમકાનમાલિક પાછલી વિંડોમાં લksક કરે છે અને ચાવી પણ ધરાવે છે. જમિંદરનો પુત્ર અઝરુદ્દીન અન્સારી પાછળની બારી ખોલીને ઘરમાં પ્રવેશ કર્યો અને મુખ્ય દરવાજાની અંદરથી સ્ટોપરને તાળું મારી દીધું.\nતે દરમિયાન ડોરબેલ વાગ્યો ત્યારે તે સ્ત્રી જાગી ગઈ અને અઝહરુદ્દીન તેનો હાથ પકડીને બોલ્યો, “તમે મહાન લાગે છે અને હું તમને ખૂબ પ્રેમ કરું છું.”\nતે દરમિયાન, મહિલાએ દરવાજો ખોલ્યો અને લોકોને માર માર્યો, જેઓ આસપાસમાં એકઠા થઈ ગયા હતા અને સાંજે પતિ ઘરે પરત ફર્યો હતો ત્યારે જાણ કરી હતી. વળી, મહિલા ત્રણ મહિનાની ગર્ભવતી હતી અને તેની તબિયત લથડતી હતી. બાદમાં મહિલા સ્વસ્થ થઈ અને ગોસારપુર પોલીસ સ્ટેશનમાં અસરુદ્દીન વિરુદ્ધ ફરિયાદ નોંધાવી.\nPrevious અસલી તલવારથી ગુજરાતી ખેલાડીએ કર્યો સ્ટંટ, ચાહકોએ કર્યાં વખાણ…\nNext જમીનદારે ખેડુતને પૈસા આપ્યા હતા એના બદલામાં એવી માંગણી કરી કે ખેડુત અને તેની દિકરી બંને સાંભળીને…


એક દંપતી એવું – કે જે દેખાડે પ્રેમનો ખરો પહેલું\nજીવનમાં સૌથી મહત્વનો કોઈ સંબંધ હોય તો તે છે જીવનસાથી સાથેનો સંબંધ. એક એવો વ્યક્તિ કે જે તમારી નબળાઈઓ અને તાકાત બન્નેને સમજીને, બંનેને સ્વીકારીને પણ તમારી સાથે આખું જીવન વિતાવે છે. તમારો આજીવન સાથ આપે છે. તમને તમારા વ્યક્તિત્વનું સત્ય પણ દેખાડે છે અને તમારી ખુશીઓમાં તમારી સાથે જ નાચીને ખુશ પણ થાય છે.\nઆજે એવા દંપતીની વાત કરવી છે કે જે એકબીજા માટે ખૂબ જ સ્પષ્ટ દ્રષ્ટિકોણ ધરાવે છે, એકબીજાને પોતાના સુંદર અને કદરૂપો ચહેરો પણ દેખાડે છે. આમ છતાં એકબીજાને પ્રેમ કરવાનું બંધ કરતા નથી. આજના મુવીનું નામ છે: મેલ્કમ અને મરી.\nમેલ્કમ એક ફિલ્મ મેકર હોય છે. તેને તેની ફિલ્મ બદલ ઘણા વખાણ અને ટીકા પણ મળતા હોય છે. તે એક એવું મુવી બનાવે છે કે જે એક યુવાન સ્ત્રી પર છે. તે મુવીમાં ઈમાની નામની સ્ત્રી કઈ રીતે ડ્રગ્સમાં ડૂબી ગઈ હોય છે અને કઈ રીતે પોતાની જાતને તેમાંથી બહાર લાવે છે તેવી રજૂઆત કરતું હોય છે.\nમેલ્કમના મૂવીના પ્રીમિયર વખતે તે પોતાની સ્પીચમાં તેની ગર્લફ્રેન્ડ મરીને થેન્ક્યુ કહેવાનું ભૂલી જાય છે. જ્યારે તેની જીવનના અનેક લોકોનો તે આભાર માને છે. પણ તેની ગર્લફ્રેન્ડ કહો કે જીવનસાથીને થેન્ક્યુ કહેવાનું ભૂલી જાય છે.\nઆ એક ઘટનાથી મરીના મનમાં તેના સંબંધો દરમિયાન મેલ્કમેં જેટલી ભૂલ કરી હતી તે બધી જ તાજા થઇ જાય છે. ઘરે આવીને મેલ્કમની સફળતા સેલિબ્રેટ કરવાના બદલે આખી રાત મેલ્કમ અને મરિ ઝઘડો કરે છે. આ ઝગડાની અંદર મેલ્કમ મરીના વ્યક્તિત્વના કેટલાક સત્યો દેખાડે છે અને મરી મેલ્કમને.\nપ્રેમ કેટલો નાજુક હોય છે, એકબીજાને સમજવા અને સ્વીકારવા કેટલું અઘરું હોય છે, એકબીજાને મોટીવેશન આપવું કેટલું અઘરું હોય છે, એકબીજાને પોતાની નિષ્ફળતા ગણાવી કેટલી અઘરી હોય છે, તે તમને આ મુવીમાં જોવા મળશે. એક સીનમાં બંને લોકો એકબીજાને મારવાના હોય એવી રીતે ઝગડતા દેખાશે તો બીજા સીનમાં તે તમને એકબીજાને આલિંગન કરીને વાતો કરતા દેખાશે.\nતમે જયારે આ મુવી જોશો ત્યારે તમે ભલે ફિલ્મમેકર નહીં હો અને તમારી પત્ની કે જીવનસાથી મોડલ નહીં હોય આમ છતાં તે બંનેની જેટલી દલીલો છે તે બંને સંબંધોને લગતા, પ્રેમને લગતા જેટલા પહેલુંઓની ચર્ચા કરે છે તેમાં ક્યાંક તમને તમારો પડછાયો દેખાશે. ત્યાં તમને તમારો સંબંધ દેખાશે. તમને સમજાશે કે સંબંધની નાજુકતા શું છે. અને લોકો કઈ રીતે સમજણ નહિ હોવાને કારણે થાપ ખાઈ જતા હોય છે.\nમુવી બનાવનાર ડાયરેક્ટર એક સ્ત્રીની માનસિકતા કેવી હોય છે, તેની વિચારસરણી કેવી હોય છે, તે તેમના જીવનસાથીને શા માટે સતત પ્રેમ આપતી હોય છે, શા માટે તેની મદદ કરતી હોય છે, શા માટે તેણી સંબંધ જાળવી રાખવા માટે અનેક પ્રયત્નો કરતી હોય છે. તે પણ દેખાડ્યું છે.\nસાથોસાથ એક એવી સ્ત્રી પણ દેખાડી છે કે જે પોતાની બનાવેલી દુનિયામાં ખોવાઈ ગઈ છે, સાથોસાથ મેલ્કમને એક એવા પાત્ર તરીકે દેખાડ્યો છે કે જેને કામ પ્રત્યે ખૂબ જ પ્રેમ છે પણ આ કામની જંજાળ માટે ક્યારેક સંબંધોનું મહત્વ ભૂલી જાય છે.\nઆ મુવીનો મારો ફેવરિટ છે એ છે કે જ્યારે મરી મેલ્કમને એ જણાવે છે કે મેલ્કમ તેને જીવનમાં કેટલીક બાબતો માટે થેંક યુ કહી શક્યો હોત. માત્ર મુવી બનાવવામાં મદદ કરવા માટે જ નહીં પણ જીવનની નાની-નાની બાબતો જેમ કે જે તેને ભાવતા પાસ્તા બનાવી આપે છે, દરરોજ સવારે જાગીને તેને ખૂબ જ પ્રેમ કરે છે, તેની મુવી સ્ક્રીપ્ટ પચાસ વાર વાંચીને એડિટિંગ કરવામાં મદદ કરે છે, જ્યારે જ્યારે મેલ્કમ પાછો પડી જાય છે ત્યારે તેને મોટીવેશન આપવામાં મદદ કરે છે. આવા તો અનેક કિસ્સાઓ મરી મેલ્કમને ગણાવે છે. જેના પરથી મેલ્કમને સમજાય છે કે તે મરીનો કેટલો આભારી છે.\nમુવીમાં ઘણા સીન કટાક્ષવાળા છે. જેમ કે એક તરફ મેલ્કમ મરી સાથે ઝગડો કરતો હોય છે અને સાથે સાથે મરીએ જ બનાવેલા પાસ્તા ખાતો હોય છે. મરી પોતે કેટલી સારી કલાકાર છે તે સમજાવવા માટે થઈને મેલ્કમ સામે એટલી ઉત્તમ એક્ટિંગ કરે છે કે એકવાર તો મેલ્કમને એમ થઇ જાય છે કે તેણી તેને મારી નાખશે.\nમરી પોતાની જાતને સાબિત કરવા માટે અને પોતાની આવડતોને સાબિત કરવા માટે શું કરે છે તે જોવા માટે તમારે મુવી જોવું રહ્યું. મેલ્કમ પોતાની વાત સમજાવવા માટે અને મરીને તેમની નબળાઇઓ કઈ રીતે દેખાડે છે તે જોવા માટે તમારા મુવી જોવું રહ્યું. એક એવા દંપતીને જોવા માટે તમારા મુવી જોવું જોઈએ કે જે તમને એક ટકા પણ તમારો અરીસો દેખાડી જતું હોય.\n૨૦૨૧માં આવેલું મુવી કોવીડના સમયમાં બનાવવામાં આવ્યું હતું. તેથી બહુ જ ઓછા ક્રૂ મેમ્બરની સાથે એક જ ઘરની અંદર આખું મુવી શૂટ કરવામાં આવ્યું છે. આખું મુવી બ્લેક એન્ડ વ્હાઈટમાં છે એટલે એવું ન માની લેતાં જુનું મુવી છે. કંઈ નહીં તો મરી અને મેલ્કમનો સંબંધ પ્રત્યેનો, પ્રેમ પ્રત્યેનો દ્રષ્ટિકોણ જાણવા માટે થઈને એક વાર મુવી જોઈ લેજો.


Excl : શ્વેતાને ગુજરાત ઓળખે છે, મણિનગર નહિં | Gujarat Know Shweta, But Maninagar Dont Know - Gujarati Oneindia\n52 min ago પીએમ મોદીએ લીલી ઝંડી આપી તે 8 ટ્રેનમાં વિસ્ટાડોમ ટૂરિસ્ટ કોચ પણ શામેલ, જાણો ખાસિયત\n| Updated: Friday, November 30, 2012, 20:16 [IST]\nઅમદાવાદ, 30 નવેમ્બર : કોંગ્રેસે મુખ્યમંત્રી નરેન્દ્ર મોદી સામે નિલંબિત આઈપીએસ ઑફિસર સંજીવ ભટ્ટના પત્ની શ્વેતા ભટ્ટને મણિનગરમાંથી ચુંટણીના મેદાને ઉતાર્યાં છે. શ્વેતા ભટ્ટની એમ તો રાજકીય કે પક્ષગત કોઈ ઓળખ નથી. ગુજરાતના રાજકારણ સાથે એમને દૂર-દૂર સુધી લેવા-દેવા નથી રહ્યાં, પરંતુ પોતાના પતિ સાથે ગુજરાત સરકાર અને ખાસ મુખ્યમંત્રી નરેન્દ્ર મોદી દ્વારા થયેલ કથિત અન્યાય વિરુદ્ધ અવાજ ઉઠાવવાના કારણે તેઓ ગુજરાત સહિત સમગ્ર દેશમાં એક પીડિત આઈપીએસ ઑફિસરના પત્ની તરીકે ઓળખ પ્રસ્થાપિત કરી ચુક્યાં છે.\nહવે જ્યારે શ્વેતા ભટ્ટ મણિનગરમાં મોદી સામે મેદાને ઉતર્યાં છે, તો એટલું તો નક્કી જ થઈ ગયું છે કે તેમની લડાઈ હવે રાષ્ટ્રીય કે રાજ્ય કક્ષાએ નહિં, પણ એક વિધાનસભા મત વિસ્તાર સુધી સીમિત થઈ ગઈ છે. હવે જે કઈં કરવું છે, તેમણે મણિનગરમાં કરવું પડશે. એટલે સૌપ્રથમ તો જીતવા માટે તેમણે મણિનગરમાં પોતાની ઓળખ સ્થાપિત કરવી પડશે.\nશ્વેતા ભટ્ટનું નામ જાહેર થયા બાદ અમે કેટલાંક સ્થાનિક લોકો સાથે આ અંગે ચર્ચા કરી, તો લોકોના જે જવાબ મળ્યાં, તે ચોંકાવનારા હતાં. અનેક લોકોએ તો પહેલો પ્રશ્ન એ જ કર્યો કે આ શ્વેતા ભટ્ટ કોણ છે? નરેન્દ્ર મોદીને તો બધા ઓળખે છે. મોદી મણિનગરમાંથી ત્રીજી વાર ચુંટણી લડી રહ્યાં છે. 2002 અને 2007માં તેઓ અહીંથી વિજયી થઈ ચુક્યાં છે. એટલે છેલ્લા દસ વરસથી તેઓ મણિનગરનું પ્રતિનિધિત્વ કરી રહ્યાં છે. એટલું જ નહિં, તેઓ મુખ્યમંત્રી તરીકે અતિ વ્યસ્ત હોવા છતાં વારે-તહેવારે મણિનગર આવે છે. એટલે એમને ઓળખની જરૂર રહેતી નથી, પરંતુ શ્વેતા ભટ્ટને કદાચ મણિનગરમાં બહુ ઓછા લોકો ઓળખે છે.\nશ્વેતા ભટ્ટ અત્યાર સુધી ટેલીવિઝન કે ન્યુઝ ચૅનલો અથવા છાપાઓમાં ચર્ચામાં રહ્યાં છે. તેમના પતિ સંજીવ ભટ્ટ સામેના કેસો, સંજીવ ભટ્ટની ધરપકડ, તેમનો છુટકારો જેવા સમાચારો વચ્ચે શ્વેતા ભટ્ટના સંઘર્ષની વાર્તાઓ લોકોએ સાંભળી-જોઈ હશે અને ભુલી પણ ગયાં હશે. કદાચ રાજ્યકક્ષાએ અને રાષ્ટ્રીય કક્ષાએ પણ શ્વેતા ભટ્ટ પ્રખ્યાત હશે, પરંતુ મણિનગરમાં તેમને બહુ ઓછા લોકો ઓળખે છે. હા, એક વાર સંજીવ ભટ્ટનું નામ લેતાં, લોકો માથું ખંજવાળીને પણ યાદ કરી લે છે કે હા તેઓ આઈપીએસ ઑફિસર છે, પરંતુ આ શ્વેતા ભટ્ટ કોણ છે?\nGujarat and also India know that who is Shweta Bhatt, but Maninagar dont know that who is Shweta Bhatt.


T20 World cup IND VS NZ point table after this match of Group A jm – News18 Gujarati\nT20 world Cup IND VS NZ: ન્યૂઝીલેન્ડ સામે ભારત જીતે તો શું થાય? વિરાટની કેપ્ટનશીપ દાવ પર, કરો યા મરોનો જંગ\nકોહલી અને વિલિયમસન માટે આજે કરો યા મરો\nT20 world Cup IND VS NZ: પાકિસ્તાન સામે હારેલી બંને ટીમો માટે આ મેચ જીતવી કેમ રૂરી છે જાણો શું છે પોઇન્ટ ટેબલની સ્થિતિ\nLast Updated : October 31, 2021, 10:20 IST\nT20 world Cup IND VS NZ: આજે ટી-20 વર્લ્ડકપમાં ભારતનો (T20 World cup IND VS NZ)7દિવસ બાદ ફરીથી મુકાબલો છે. પાકિસ્તાન સામેની હારમાંથી ઉભરીને જીતનો ચીલો ચાતરવાની મોટી તક છે. ખેલાડીઓ (India Squad for today's match) તૈયાર છે. પ્રેક્ટિસ થઈ ચુકી છે અને ટીમનું સંતુલન જાળવવાનો પ્રયાસ કરવામાં આવ્યો છે. જોકે, આજે ન્યૂઝીલેન્ડ સામેની મેચ પાકિસ્તાન કરતાં પણ વધુ ઘાતકી સાબિત થઈ શકે છે. આ મેચમાં હારનારી ટીમનું વર્લ્ડકપનું પિક્ચર પુરૂં થઈ જાય તો ય નવાઈ નહીં. આજે પોઇન્ટ ટેબલની (T20 World Cup Group A Table Point table) સ્થિતિ મજબૂત કરવા માટે બંને ટીમો ટકરાશે. આ ટૂર્નામેન્ટમાં ટકી રહેવા માટે આજની મેચ જીતવી જરૂરી છે. આજની મેચ કોહલની (Virat Kohli) કેપ્ટનશીપ અને ટીમ માટે અગ્નિ પરીક્ષા છે. આજે કરો યા મરોનો જંગ છે. આજની મેચ ભારત જીત તો શું થાય અને ન્યૂઝીલેન્ડ જીતે તો શું થાય તે જાણવું પણ જરૂરી છે. તો વળી આઈસીસી ટૂર્નામેન્ટમાં કિવિઝ સામે ભારત જીતી નથી શક્યું તેનો પણ એક મોટો ઈતિહાસ છે.\nICC ટુર્નામેન્ટમાં રેકોર્ડ\nT20 વર્લ્ડ કપમાં પણ ભારતનું તેવું જ પ્રદર્શન રહ્યું છે. ભારત ન્યુઝીલેન્ડને T20 ICC ઈવેન્ટમાં પણ હરાવી શક્યું નથી.\nવર્ષ 2007માં ભારત 10 રનથી હારી ગયું હતું. વર્ષ 2016 માં ન્યુઝીલેન્ડે 47 રનથી મેચ જીતી લીધી હતી. ભારતે વર્લ્ડકપમાં કીવી ટીમ સામે 10 મેચ રમી છે અને તેમાંથી માત્ર3મેચમાં જીત મેળવી છે. હવે આવતીકાલની મેચ પર વિશ્વની નજર છે. કાલની મેચ બંને ટિમ માટે કરો યા મરો સમાન બની શકે છે.\nભારત જીતે તો...\nન્યૂઝીલેન્ડ સામેની મેચમાં ભારત જીતી જાય અને બાકીની નબળી ટીમ એટલે કે અફઘાનિસ્તાન, સ્કોટલેન્ડ અને નામિબિયા સામે પણ ભારત જીતી જાય તો 8 પોઇન્ટ મળશે. જ્યારે ન્યુઝીલેન્ડ નવી ટીમો સામે જીતે તો તેને6પોઇન્ટ મળશે. આવી સ્થિતિમાં સેમિ ફાઇનલમાં ભારત અને પાકિસ્તાન હશે.\nન્યૂઝીલેન્ડ જીતે તો...\nભારત સામેની મેચમાં ન્યૂઝીલેન્ડ જીતી જાય અને બાકીની નબળી ટીમો એટલે કે અફઘાનિસ્તાન, સ્કોટલેન્ડ અને નામિબિયા સામે પણ જીતી જાય તો તેના 8 પોઇન્ટ થશે. બીજી તરફ ભારત નબળી ટીમ સામે જીતે તો6પોઇન્ટ મળશે. આવી સ્થિતિમાં સેમી ફાઇનલમાં ન્યૂઝીલેન્ડ અને પાકિસ્તાન જશે. અહીં ઉલ્લેખનીય છે કે, ક્રિકેટના T20 ફોર્મેટમાં કંઇ પણ થઇ શકે છે. નબળી ટીમ પણ દમદાર ટીમને હરાવી શકે છે. જેથી અત્યારથી કંઈ પણ કહેવું મુશ્કેલ છે.\nFirst published: October 31, 2021, 10:20 IST


Chandrakant Bakshi article | ગુજરાતની બદનામી કરતા રહેતા એ લોકો... - Divya Bhaskar\nChandrakant Bakshi Article\nગુજરાતની બદનામી કરતા રહેતા એ લોકો...\nગુજરાત હવે એન.જી.ઓ. શબ્દથી પરિચિત છે. નોનગવર્નમેન્ટ ઓર્ગેનાઈઝેશન અથવા ગૈરસરકારી સ્વૈચ્છિક સંસ્થા. એ સંસ્થા છે જે આપત્તિ કે દુર્ઘટના થાય છે ત્યારે સરકારી તંત્રથી પહેલાં પહોંચી જાય છે. ઘણી સ્વૈચ્છિક સંસ્થાઓ એમના નિઃસ્વાર્થ સેવાકાર્ય માટે જનતામાં અત્યંત આદરણીય બની છે. કચ્છના ધરતીકંપ વખતે એન.જી.ઓ.નું કામ પ્રશસ્ય હતું અને એમની સર્વત્ર સાદર નોંધ લેવાઈ હતી. ગુજરાતની એન.જી.ઓ. પરંપરા જૂની છે અને પ્રતિષ્ઠિત છે.\nપછી ફેબ્રુઆરી ૨૭, ૨૦૦૨ની સવાર અને એના સાબરમતી એક્સપ્રેસના એસ- ૬ અને ૭ અને ૮ નંબરના ડબ્બાઓ અને ગોધરા પર ૫૮ હિન્દુ સ્ત્રી-પુરુષો-બાળકોને જીવતાં જલાવી મૂકવાની ઘટના. પછી ગુજરાતમાં પ્રતિઘાત અને ગુજરાત અને ગુજરાતીઓને સતત બદનામ કરતા રહેવાની અંગ્રેજી પત્રો અને કેટલીક ટી.વી. ચેનલોની દુર્ભાવપૂર્ણ વ્યવસ્થિત સાઝિશો અને ગીધડાંની જેમ ગુજરાતમાં ઊતરી આવતાં સંશોધકો, કમિશનો, તથાકથિત ઈન્ક્વાયરીઓ, તાલિબાની સેક્યુલારિસ્ટોનાં ઝૂંડ અને ‘હું, તું અને રતનિયો’ પ્રકારની ફૂટી નીકળેલી સ્વૈચ્છિક સંસ્થાઓ. ગુજરાતને પાછલા પગે લાતો મારતા રહેવાની પ્રવૃત્તિઓનો ગંદો મારો ડિસેમ્બર ૧૨, ૨૦૦૨ સુધી બેહિસાબ ચાલતો રહ્યો. એ દિવસે ગુજરાતમાં નિર્વાચન હતું. એ દિવસ ગુજરાતીઓ માટે આ ગુજરાતદ્વેષી, ગુજરાતવિરોધી, ગુજરાતશત્રુઓને ધોબીપછાડમારીને બેહોશ કરી દેવાનો દિવસ હતો. એ દિવસ ગુજરાતની અસ્મિતાની વિજયપતાકા લહેરાવવાનો દિવસ હતો.\nડેમોક્રેટિક સેક્યુલર ફ્રન્ટ, પાકિસ્તાનઇંડિયા પીપલ્સ ફોરમ ફોર પીસ એન્ડ ડેમોક્રસી, સહમત અને બીજા એન.જી.ઓ. દક્ષિણ આફ્રિકાના નેલ્સન મંડેલાને પત્ર લખે છે કે તમે ગુજરાત નહીં આવો! યુનાઈટેડ ક્રિસ્ટીઅન ફોરમના સેટ્રીક પ્રકાશ અમેરિકા ઊડી રહ્યા છે\nપણ વાંદરો ગુલાંટ ભૂલ્યો નથી, એવી ગુજરાતી કહેવત છે. એમને માટે કાશ્મીરમાં હિન્દુઓ પરના જુલમ, સામૂહિક કતલો, વિસ્થાપન એ ગૌણ છે. એમને માટે ૧૯૮૪માં હજારો શીખોની દિલ્હીમાં અને અન્યત્ર થયેલી સામૂહિક કત્લે-આમ ગૌણ છે. એમને માટે ૧૯૯૦ના દશકના આરંભમાં આતંકવાદીઓએ મુંબઈમાં કરેલા બોમ્બ બ્લાસ્ટ અને સેંકડો નિર્દોષોનો સંહાર ગૌણ છે, કારણ કે બેમૌત મરી જનારા એ નિર્દોષ મૃતકો હિન્દુ અને શીખ હતા! પણ ગુજરાત? હા, ગુજરાતમાં વધારે મુસ્લિમો મર્યા હતા અને દેશભરમાંથી અને વિદેશોમાંથી સેક્યુલર દંભીઓ ઊતરી પડે એ એમના ખૂનની તાસિર હતી. એકસો હિંદુઓની લાશો કરતાં એક મુસ્લિમની લાશ પર હૈયાફાટ આક્રંદ કરી મૂકવું એ સેક્યુલારિઝમ હતું! અને દરમિયાન ‘અધિકાર’ અને ‘સ્વાતંત્ર્ય’ જેવા શબ્દો વાપરીને, સંસ્થાઓ બનાવીને, ગુજરાતને અને ગુજરાતીઓની અસ્મિતાને ચાબુકો ફટકારવા જેવી મજા બીજે ક્યાં હતી?\nફરીથી ગુજરાત ફોકસમાં આવી રહ્યું છે. વડોદરાનો બેસ્ટ બેકરી કેસ રાષ્ટ્રીય માનવ અધિકાર પંચ એટલે કે નેશનલ હ્યુમન રાઈટ્સ કમિશને ઉછાળ્યો છે. કોંગ્રેસી અમરસિંહ ચૌધરીએ કહ્યું છે કે આ માનવ અધિકાર પંચની ટીકા એ ન્યાયતંત્રની ગરિમાને લાંછનરૂપ છે. હાઈકોર્ટના વકીલ હાશિમ કુરેશીનું કહેવું છે કે આ બધા કેસો ગુજરાતની બહારની કોર્ટોમાં થવા જોઈએ. નેશનલ કમિશન ફોર મિનોરિટીઝ અને નેશનલ હ્યુમન રાઇટ્સ કમિશન સુપ્રીમ કોર્ટના ચીફ જસ્ટિસ વી.એન. ખરેને આ બાબતે મળવા માગે છે. એમ્નેસ્ટી ઈન્ટરનેશનલ આ મુદ્દા પર કૂદી પડે એ એમના ભૂતકાળના રેકર્ડનો એક ભાગ છે.\nએન.જી.ઓ. અથવા ગેરસરકારી સ્વૈચ્છિક સંસ્થાઓ નેગેટિવ પ્રવૃત્તિઓમાં વ્યસ્ત છે. ડેમોક્રેટિક સેક્યુલર ફ્રન્ટ, પાકિસ્તાનઇંડિયા પીપલ્સ ફોરમ ફોર પીસ એન્ડ ડેમોક્રસી, સહમત અને બીજા એન.જી.ઓ. દક્ષિણ આફ્રિકાના નેલ્સન મંડેલાને પત્ર લખે છે કે તમે ગુજરાત નહીં આવો! યુનાઈટેડ ક્રિસ્ટીઅન ફોરમના સેટ્રીક પ્રકાશ અમેરિકા ઊડી રહ્યા છે, ગુજરાતમાં શું ખરાબ છે એ અમેરિકનોને કહેવા માટે! વકીલ ગિરીશ પટેલ આંતરરાષ્ટ્રીય દબાણની વાત દોહરાવે છે. તિસ્તા સેતલવાડ અને એમના પતિ જનાબ જાવેદ આનંદ સિટિઝન્સ ફોર જસ્ટિસ એન્ડ પીસ સંસ્થા પીસ સંસ્થા ચલાવે છે અને એમને ગુજરાતની જેટલી ચિંતા છે એટલી તમને અને મને પણ નથી! બેસ્ટ બેકરી કેસ ગુજરાતની બહાર ચાલવાની માગણી પેન્ડોરાઝ બોક્સ ખોલી નાખશે. ૧૯૮૪માં કોંગ્રેસ શાસન દરમિયાન શીખોની કતલ વખતે શીખ ફોરમે લઘુમતી કમિશનનો સંપર્ક કર્યો હતો, પણ લઘુમતી કમિશન ચૂપ રહ્યું હતું. ભાજપના વિજય મલ્હોત્રા કહે છે કે કેરાલાના મલ્લાહ હુલ્લડ કેસમાં ૮ માણસો મરી ગયા છે, એ કેસ કેરાલાની બહાર ચલાવવો જોઇએ! ગુજરાતને બદનામ કરતા રહેવાની પ્રવૃત્તિ અત્યારે પૂરબહારમાં છે. કાયદાએ જરૂર પોતાનું કામ કરતાં રહેવું જોઇએ પણ ઠરી ગયેલા અંગારને હવા નાખનારાઓ ફરીથી ભડકાવીને એમાં વિસ્ફોટ કરાવી જાય ત્યાં સુધી ઉદાસીન થઈ જવું લોકશાહીના હિતમાં નથી. શાંતિ એ કોઈ પણ વિકાસશીલ સમાજની પ્રાથમિકતા હોય છે, પણ અત્યારે તર્કપ્રતિતર્કની એક વિનાશક હવા ફૂંકાઈ રહી છે, જે વંટોળિયો ન બની જાય એ પ્રત્યેક શાંતિચાહક ગુજરાતીની ફર્જ બની જાય છે.\nમાનવ અધિકાર પંચની ગતિવિધિનો અમદાવાદની ક્રિમિનલ કોર્ટ્સના બાર એસોસિયેશને વિરોધ કર્યો છે, આવું પગલું અદાલતોની ન્યાયપ્રક્રિયામાં હસ્તક્ષેપરૂપ છે. જો દરેક રાજ્યની આ પ્રકારની કોઈ ઘટના માટે મુકદમો એ રાજ્યની બહાર જ ચલાવવાની દુરાગ્રહી દલીલ સ્વીકારવામાં આવે તો આવા કેસો ફરીથી ચલાવવા માટે અને નવા કેસો બહાર ખોલવા માટે અપીલોનો રાફડો ફાટી નીકળશે. ગુજરાત હાઈ કોર્ટના બાર એસોસિયેશને પણ માનવ અધિકાર પંચની આ ચેષ્ટાનો વિરોધ કર્યો છે અને સામાન્ય ગુજરાતીને માનવ અધિકાર પંચના આ સૂચનનો અર્થ ગુજરાતની અસ્મિતા પરના આક્રમણરૂપે સમજાય છે...!\nફેબ્રુઆરી ૨૭, ૨૦૦૨થી આજ સુધી, એટલે કે ઓગસ્ટ ૧૧, ૨૦૦૩ સુધી કેટલાંક નામો શા માટે અંગ્રેજી છાપાઓમાં હંમેશાં વારંવાર ઊછળ્યા કરે છે\nસૌથી કનિષ્ઠ ભૂમિકા એવી બેઇમાન સંસ્થાઓની રહી છે, જે તક મળતાં જ ગુજરાત પર તૂટી પડે છે પણ અન્યત્ર આ પ્રકારની કોઈ ઘટના ઘટે છે ત્યારે આંખો બંધ કરીને લુચ્ચી ચુપકીદી સાધે છે અને મોઢું ફેરવી લે છે. કેટલીક સંસ્થાઓ ગુજરાત વિષે અનાપસનાપ બોલી નાખે છે અને એમનાં નિવેદનો વાંચતી વખતે જ ખબર પડે છે કે આવી પણ કોઈ સંસ્થા અસ્તિત્વ ધરાવે છે. ત્રણ લુખ્ખાઓ ભેગા થઈને એક એન.જી.ઓ. બનાવી શકે છે, ગુજરાત વિષે કંઈક પણ બદદાનતી બકવાસ કરી શકે છે અને એવાં કેટલાંક અંગ્રેજી સમાચારપત્રો છે, જે આ બકવાસ અક્ષરશ: અને છાપાંના પાનાં પર સૌથી ઉપર, ધ્યાનાકર્ષક જગ્યાએ છાપી શકે છે, છાપે છે અને ગુજરાતની વિરુદ્ધ ચપાચપ અંગ્રેજીમાં જો તમે ઝેર ઓકી શકતા હો તો કેટલીક અંગ્રેજી ટી.વી. ચેનલો હાથ ફેલાવીને તમને ખુશી-ખુશી એમના પ્રોગ્રામોમાં આમંત્રવા માટે તૈયાર છે! સન્નિષ્ઠ, શિક્ષિત ગુજરાતીઓને એવું સતત લાગી રહ્યું છે કે ગુજરાતને બદનામ કરવાનું, ઉતારી પાડવાનું એક વિરાટ ષડ્યંત્ર ચાલી રહ્યું છે. બીજી તરફ આની સામે પ્રતિઘાત કરવામાં કે પ્રત્યાઘાત આપવામાં ગુજરાતી બૌદ્ધિકો તદ્દન નિષ્ક્રિય અને ઉદાસીન રહ્યા છે એ પણ સ્વીકારવું પડશે.\nફેબ્રુઆરી ૨૭, ૨૦૦૨થી આજ સુધી, એટલે કે ઓગસ્ટ ૧૧, ૨૦૦૩ સુધી કેટલાંક નામો શા માટે અંગ્રેજી છાપાઓમાં હંમેશાં વારંવાર ઊછળ્યા કરે છે અને એ નામોને ગુજરાતમાં કંઈ જ સારું દેખાતું નથી? કે પછી એમને અપાતાં કવરો અમેરિકન ડોલરો કે પાકિસ્તાની રૂપિયાઓથી ભરેલાં હોય છે? આ વિષે પણ ઉચ્ચ સ્તરીય સંશોધન થાય તો સાડા પાંચ કરોડ ગુજરાતીઓને જરૂર ગમશે... ક્લોઝઅપઃ નલ્લા પોએના સાઇન લેગે - લેટિન કહેવત (અર્થ: કાનૂન વિના કોઈ સજા નહીં!)\n(મૂળ પ્રકાશન તારીખઃ 17 ઓગસ્ટ 2003)


Gujarati News » Entertainment » | new poster of kgf chapter2released on yash birthday actor's trending on top\nટ્વિટર પર ટ્રેન્ડ થયા અભિનેતા: કન્નડ સુપરસ્ટાર યશના જન્મદિવસે ‘KGF: Chapter 2’નું નવુ પોસ્ટર થયુ રિલીઝ\nKGF Chapter2new poster released\nસાઉથ સ્ટાર યશના જન્મદિવસે ચાહકો સોશિયલ મીડિયા દ્વારા તેને જન્મદિવસની શુભેચ્છાઓ આપી રહ્યા છે. હાલ ટ્વીટર પર #HBDRockingStarYash ટ્રેન્ડ થઈ રહ્યુ છે.\nJan 08, 2022 | 12:35 PM\nYash Birthday: આજે કન્નડ સિનેમાના સુપરસ્ટાર યશનો (Actor Yash) જન્મદિવસ છે. અભિનેતાના જન્મદિવસ પર તેની બ્લોકબસ્ટર ફિલ્મ ‘KGF:Chapter2‘નું નવુ પોસ્ટર રિલીઝ કરવામાં આવ્યું છે, જેમાં યશ અલગ જ અંદાજમાં જોવા મળી રહ્યો છે. યશની લોકપ્રિયતા એ વાત પરથી જોઈ શકાય છે કે તેના જન્મદિવસના દિવસે તે હાલ ટ્વીટર પર ટ્રેન્ડ (Twitter) થઈ રહ્યો છે. સોશિયલ મીડિયા દ્વારા ચાહકો હાલ અભિનેતાને શુભેચ્છાને પાઠવી રહ્યા છે.\n‘KGF:Chapter 2’નું નવુ પોસ્ટર થયુ રિલીઝ\nતમને જણાવી દઈએ કે ‘KGF:Chapter 2’ના નિર્માતાઓએ એક્ટરના જન્મદિવસ પર યશની આ ફિલ્મનું પોસ્ટર (KGF:Chapter2Poster) શેર કર્યું છે. પોસ્ટરની સાથે તેણે યશને તેના જન્મદિવસની શુભકામનાઓ પણ પાઠવી છે. પોસ્ટર શેર કરતી વખતે ફિલ્મના નિર્દેશક પ્રશાંત નીલે લખ્યુ છે કે આગળ જોખમ છે…… હેપ્પી બર્થડે માય રોકી.\nહું આ મેંચસ્ટરને સમગ્ર દુનિયામાં બતાવવા માટે હું રાહ જોઈ શકતો નથી. ઉલ્લેખનીય છે કે ફરહાન ખાનની એક્સેલ એન્ટરટેઈનમેન્ટ જે આ ફિલ્મના હિન્દી વર્ઝનનું નિર્માણ કરી રહી છે, તેણે પણ આ જ પોસ્ટર સાથે યશને અભિનંદન પાઠવ્યા છે.\nટ્વિટર પર ટ્રેન્ડ થયા સુપરસ્ટાર\nઆજે યશના જન્મદિવસે ચાહકો ટ્વીટર પર યશના જન્મદિવસની શુભેચ્છાઓ પાઠવી રહ્યા છે. સાથે #HBDRockingStarYash ટ્વીટર પર ટોપ ટ્રેન્ડમાં છે. જ્યારે #KGFCchapter2 ચોથા નંબર પર ટ્રેન્ડ થઈ રહ્યું છે. આ ફિલ્મને લઈને માત્ર સાઉથમાં જ નહીં, પરંતુ દેશના ખૂણે-ખૂણે ઘણી ચર્ચા છે. તેણે પોતાના સ્વેગથી દેશભરના સિનેમા પ્રેમીઓને દિવાના બનાવી દીધા છે. તમને જણાવી દઈએ કે યશની આ ફિલ્મ 2018માં રિલીઝ થઈ હતી.\nકોરોનાને કારણે દરેક ફિલ્મની રિલીઝ ડેટ મોકૂફ થઈ રહી છે, ત્યારે ‘KGF:Chapter 2’ના નિર્માતાઓ આશા રાખી રહ્યા છે કે તેમની ફિલ્મની રિલીઝ વખતે સ્થિતિ સામાન્ય થઈ જશે. એટલા માટે તેણે ફિલ્મની રિલીઝ ડેટમાં કોઈ ફેરફાર કર્યો નથી. તમને જણાવી દઈએ કે ‘KGF: ચેપ્ટર 2’માં યશ ઉપરાંત સંજય દત્ત, રવિના ટંડન, શ્રીનિધિ શેટ્ટી અને રામચંદ્ર રાજુ પણ જોવા મળશે. આ ફિલ્મનું નિર્દેશન પ્રશાંત નીલે કર્યું છે. તે તમિલ, તેલુગુ, કન્નડ, મલયાલમ અને હિન્દી ભાષાઓમાં રિલીઝ થશે.\nઆ પણ વાંચો : Happy Birthday Yash: ‘KGF’એ કન્નડ સિનેમા સ્ટાર યશને બનાવી દીધો ભારતનો સુપરસ્ટાર, બર્થડે પર જાણીએ તેમની સાથે જોડાયેલી ખાસ વાતો\nActor YashActor Yash Birthdaykgf chapter 2YASH


યુદ્ધ વગર આ પાકિસ્તાન નય સમજે..! જમ્મુ કાશ્મીરના ત્રાલમાં ફરી વિસ્ફોટ - Daily Gujarati News\nશ્રીનગર:-પુલવામા હુમલા બાદ પાકિસ્તાન તરફથી ભારતીય સીમા પર સીઝફાયરનું ઉલ્લંઘન કરાઈ રહ્યું છે. આ તણાવની વચ્ચે આજે વહેલી સવારે3કલાકે જમ્મુ કાશ્મીરમાં પુલવામાના ત્રાલ સેક્ટરનાં અમલાર વિસ્તારમાં બોમ્બ ધડાકો થયો હતો. જેમા એક સ્થાનિક નાગરિક ઘાયલ થયો છે. આ ઘટના અંગે પોલીસ તપાસ શરૂ કરાઈ છે.\nસૂત્રોના જણાવ્યા પ્રમાણે આ વિસ્ફોટ આઈઈડી બ્લાસ્ટ હોવાની જાણકારી મળી છે. જે પેટ્રોલિંગ માટે તહેનાત સુરક્ષાબળોને નિશાન બનાવવા માટે કરવામાં આવ્યો હતો. હાલમાં આ વિસ્તારમાં સામાન્ય લોકોની અવરજવર રોકી દેવામાં આવી છે.\n‘યમરાજ’ મંદિરમાં દર્શનાર્થીની ભીડ!


માઉન્ટેન મેન દશરથ માંઝીના પરિવારની હાલત છે દયનીય, મદદ માટે લગાવી પોકાર - GSTV\nમાઉન્ટેન મેન દશરથ માંઝીના પરિવારની હાલત છે દયનીય, મદદ માટે લગાવી પોકાર\nગયાનો દશરથ માંઝી જે સમગ્ર દેશમાં માઉન્ટેન મેનના નામથી ચર્ચામાં આવ્યો હતો. જેણે પ્રેમ માટે થઈને પહાડ કાપીને રસ્તો બનાવ્યો હતો. દશરથ માંઝી ઉપર ઘણી ફિલ્મો બનાવવામાં આવી છે. તેના નામ ઉપર રસ્તા, હોસ્પિટલો વિગેરે બનાવવામાં આવ્યાં છે. પરંતુ આજે તેમનો પરિવાર દેણામાં ડુબી ગયો છે. એટલું જ નહીં દશરથ માંઝીએ બે વર્ષિય પૌત્રી પિંકી માટે સમગ્ર પરિવારે દેણું લીધું છે. પરંતુ હવે તેની પાસે એટલા પૈસા પણ નથી બચ્યા કે તે આ બાળકીની સારવાર કરાવી શકે.\nદશરથ માંઝીનો પૌત્ર મદ્રાસમાં કામ કરતો હતો અને દેશમાં લોકડાઉન થતા તે પોતાના ઘરે ચાલ્યો આવ્યો હતો. તે બાદ લોકડાઉનના કારણે તે ઘરમાં જ છે અને તેને કોઈ કામ પણ મળી રહ્યું નથી. એવામાં કેટલાક દિવસ પહેલા દશરથ માંઝીએ બે વર્ષિય પૌત્રી પિંકી કુમારીનો રોડ એક્સીડન્ટ થયું. અકસ્માતમાં પૌત્રી પિંકીનો એક હાથ અને એક પગ તુટી ગયો.\nપૌત્રી પિંકીની સારવાર માટે સમગ્ર પરિવારે ગ્રામ્યજનો પાસેથી કર્જ લઈને સારવાર કરાવી રહ્યો છે. ત્યારે હવે કોઈની પાસે પિંકી કુમારીની સારવાર માટે રૂપિયા નથી અને પરિવારના લોકો પૈસા માટે મોહતાજ બની ગયા છે. તેવામાં પરિવારના લોકો સરકાર પાસે બાળકીની સારવાર માટે મદદ માંગી રહી છે.\nપરિવારના લોકોએ જણાવ્યું કે, આજસુધી ઈન્દિરા આવાસનો લાભ નથી મળ્યો. માઉન્ટન મેનના પુત્ર ભગીરથ માંઝીને વૃદ્ધ પેન્શનનો લાભ મળતો હતો પરંતુ તે પણ બંધ કરી દેવામાં આવ્યો છે. તો બોલિવૂડ ફિલ્મ નિર્દેશકોએ શુટીંગ કરતા સમયે ઘણા વાયદા કર્યા ફિલ્મની રોયલ્ટી મળવાની પણ વાત કરી પરંતુ તે પણ મળતી નથી. માઉન્ટન મેનનો પરિવાર આજે પહેલાની જેમ જ ભૂસાથી બનાવેલા ઘરમાં રહેવા માટે મજબુર બન્યાં છે.\nતો બીજી તરફ દશરથ માંઝીના પુત્ર ભગીરથ માંઝીએ જણાવ્યું કે, બાળકી ઘર નજીક રમી રહી હતી ત્યારે તેની મા કોઈ કામથી રોડની બીજી તરફ જઈ રહી હતી. ત્યારે પુરઝડપે આવેલા બાઈકે બાળકીને ટક્કર મારીને બાળકીનો એક હાથ અને એક પગ તુટી ગયો. તે કહી રહ્યાં છે કે, અમે લોકો ગરીબ છીએ. બાળકીની સારવાર કરાવવા માટે દેણું કરવું પડે છે. પરંતુ કેટલા રૂપિયા ઉધાર લઈને સારવાર કરાવીએ. હું ઘરની બહાર રહીને કામ કરી રહ્યો હતો. પરંતુ લોકડાઉનના કારણે ઘરે આવી ગયો. તો લોકડાઉનના કારણે ઘણી મુશ્કેલીઓ પડી રહી છે, કામ નથી મળ્યું અને અહીંયા લોકડાઉન લાગેલું છે. આ લોકડાઉનમાં બહાર જઈને કામ પણ નથી માંગી શકતા.\nતેણે વધુમાં જણાવ્યું કે, અત્યારે વરસાદ નથી જેના કારમે ખેતરોમાં ધાન પણ રોપવામાં નથી આવ્યું. અમે લોકો ઘરે બેરોજગાર બેઠા છીએ. મારા પિતાજીના કામને જોઈને મારા પિતાજીના નામ ઉપર અહીંયા રોડ બનાવી દેવામાં આવ્યો, હોસ્પિટલ અને પોલીસચોકી બનાવી દેવાયા. પરંતુ અમને સરકાર તરફથી કોઈ લાભ નથી મળી રહ્યો. જે લોકો ફિલ્મ બનાવવા માટે આવ્યાં હતાં. તે લોકોએ કહ્યું હતું કે, ફિલ્મના બે ટકા દેશે. પરંતુ અમે લોકો ભણેલા નથી. તે લોકોને શોધવા માટે મુંબઈમાં ક્યાં જઈએ, અમને એક રૂપિયો નથી દેવામાં આવ્યો. અમને જે વૃદ્ધ પેન્શન મળતું હતું તે પણ બંધ ખરી દેવામાં આવ્યું છે. બાળકીના સારવાર માટે અમારી પાસે એક કોડી પણ નથી બચી.\nઈજાગ્રસ્ત પિંકી કુમારીની માતા રાજવંતી દેવીએ જણાવ્યું કે અમને બાળકીની સારવારમાં મુશ્કેલી પડી રહી છે. બાળકીની દવાઓ અને ઈન્જેક્શન લેવા માટે પણ પૈસા નથી. અમે લોકો દેણું કરીને પ્રાઈવેટ ડોક્ટરને ત્યાં બાળકીની સારવાર કરાવી રહ્યાં છે. જેમાં 70 હજાર રૂપિયાનો ખર્ચો થઈ હયો, હવે બાળકીની સારવાર માટે પરિવાર પાસે પૈસા નથી. સરકારને અમે કહી રહ્યાં છીએ કે અમારી મદદ કરો.\nbreaking news gujaratiCoronavirusdasrath manziGujarat samachargujarati newsgujarati news liveLatest News in Gujaratilive gujarati newslockdownmountain mennews in gujarationline news gujarati live\nબહારગામથી અમદાવાદ આવતાં લોકો ફેલાવી શકે છે સંક્રમણ, નાકાબંધી પર ચેકઅપ કરાતાં બે-પાંચ નહીં આટલા લોકો નીકળ્યાં પોઝિટિવ\nકોરોના ચા : વિશેષરૂપથી તૈયાર કરાયેલી આ ચા ઈમ્યુનિટીને મજબૂત કરશે


એશિયન ગેમ્સમાં ગુજરાતી તીર્થને બ્રોન્ઝ મેડલઃ પહેલીવાર સમાવિષ્ટ હર્થસ્ટોનમાં ઝળક્યો\nગુરુવાર, ફેબ્રુઆરી 21 2019, 16:13 Hrs(IST)\nનવગુજરાત સમય | Publish Date: Aug 31 2018 11:45PM\n- વીડિયો ગેમની જેમ રમાતી આ ગેમ વર્ષ 2014માં જ દુનિયા સામે આવી છે...\nહજી તો એશિયન ગેમ્સમાં ડાંગ જિલ્લાની સરીતા ગાયકવાડે ગોલ્ડ મેડલ જીત્યાના સમાચારે ગુજરાતના હૈયે પહોંચાડેલી હરખની હેલી પૂરી નથી થઈ ત્યાં વધુ એક ગુજરાતીએ એશિયન ગેમ્સમાં ભારતીય ત્રિરંગો ફરકાવ્યો છે. કચ્છ જિલ્લાના તીર્થ મહેતાએ હર્થસ્ટોન નામની ગેમમાં બ્રોન્ઝ મેડલ મેળવ્યો છે.\nઉલ્લેખનીય છે કે ઇન્ટરનેટ પર રમાતી આ ગેમ એશિયન ગેમ્સમાં પ્રથમ વખત યોજાઈ રહી છે. ઉલ્લેખનીય છે કે ગુરુવારે જ ગુજરાતી ગર્લ સરિતા ગાયકવાડે રિલે દોડમાં ગોલ્ડ મેડલ જીત્યો હતો. અહેવાલો મુજબ ઇન્ફર્મેશન ટેક્નોલોજીમાં માસ્ટર ડિગ્રી ધરાવતા કચ્છ જિલ્લાના મુખ્યમથક ભૂજના તીર્થ મહેતાએ જે સિદ્ધિ મેળવી છે તે બહુ જ જવલ્લે જોવા મળતી સિદ્ધિ છે. કારણ કે આખી દુનિયામાં હર્થસ્ટોન બહુ જ ઓછી જાણીતી રમત છે.\nહર્થસ્ટોન શું છે..?\nવર્ષ 2014માં જ દુનિયા સામે આવેલી આ ગેમ કમ્પ્યૂટર-ઇન્ટરનેટ પર રમાનારી ગેમ છે. સીધી ભાષામાં તમે તેને વીડિયો ગેમ જ કહી શકો છો. કાર્ડ કલેક્ટ કરીને રમાતી આ ગેમને વોરક્રાફ્ટ ગેમ તરીકે પણ ઓળખવામાં આવે છે. ભૌગોલિક રીતે આસપાસ જ રહેતા લોકો વચ્ચે સ્પર્ધા ઊભી કરનારી આ ગેમ યંગસ્ટર્સમાં લોકપ્રિય થઈ છે. પહેલા કમ્પ્યૂટર અને પાછળથી મોબાઇલ ડિવાઇસ ઉપર પણ ઉપલબ્ધ આ ગેમમાં તીર્થની સિદ્ધિ આવનારા સમયમાં અનેક લોકોને આ ગેમમાં આંતરરાષ્ટ્રીય સ્તરે ઝળકવા પ્રેરણા આપશે.


Good છે !: યૌવનની મુશ્કેલીઓ અને માર્ગદર્શન\nયૌવનની મુશ્કેલીઓ અને માર્ગદર્શન\nમુંબઈ સમાચાર | ઉત્સવ સપ્લીમેન્ટ | લાતની લાત ને વાતની વાત | ૧૯-૦૭-૨૦૧૫ | અધીર અમદાવાદી |\nસાહેબ, હું અમદાવાદ શહેરમાં રહી કોલેજમાં અભ્યાસ કરું છું. હું સુખી કુટુંબમાંથી આવું છું. મારી પાસે બાઈક, સ્માર્ટ ફોન, જાણીતી કોલેજમાં એડ્મિશન, ત્રણ ગર્લફ્રેન્ડઝો, જે ઈચ્છો એ બધું જ છે. અમે પાંચ જણાનું ગ્રુપ કોલેજમાં ફેમસ એટલે નથી કે અમે ખાસ કોલેજમાં દેખાતાં નથી. સવારે ઘેરથી નીકળી કોલેજના ગેટ પાસે ભેગા થઈએ છીએ. જો બીજું કોઈ ન આવ્યું હોય તો ન છૂટકે પહેલા પહોંચનાર ક્લાસ ભરે છે. મોડામાં મોડા પહેલી રીસેસ પડે એટલે અમે બાજુની રેસ્ટોરન્ટ પર પહોંચી જઈએ છીએ. તમને એમ થશે કે આમાં ક્યાં કોઈ સમસ્યા આવી. પણ મારી સમસ્યા મારી ત્રણ ગર્લફ્રેન્ડ છે. અમે ફાઈનલ વર્ષમાં છીએ અને મારી ત્રણ ગર્લફ્રેન્ડઝે મને એકબીજાથી ખાનગીમાં પ્રપોઝ માર્યું છે અને હું એકદમ કન્ફયુઝ થઈ ગયો છું કે હું શું કરું?\nમારી પહેલી ગર્લફ્રેન્ડનું નામ રિયા છે. રિયા પણ પૈસાદાર ફેમિલીની છે. બ્યુટી પાર્લરમાં એનું સારું એવું ઇન્વેસ્ટમેન્ટ છે, એટલે ઠીકઠીક સ્માર્ટ અને ટ્રેન્ડી દેખાય છે. પણ એ મોબાઈલ એડીકટ છે. એને કોઈપણ સમયે ફોન કરો તો એ એન્ગેજ જ આવે, હવે તમે જ કહો કે એની સાથે એન્ગેજ કરાય કે ન કરાય? બીજું કે અમે સાથે બેઠા હોઈએ તો પણ એનું ધ્યાન એનાં ફોટાને કેટલાં લાઈક આવ્યા એની તરફ જ હોય છે, એમાંય જો હું પહેલા લાઈક ન કરું તો એ મોઢું ચડાવીને ફરે છે. એટલે મારે નોટીફીકેશન અલર્ટ ઓન રાખવું પડે છે, એટલે સુધી કે રિયાના રાતે ત્રણ વાગે પોસ્ટ કરેલા ફોટા ત્રણને એક મિનિટે લાઈક કરતો હોઉં છું. બાઈક પર જતો હોઉં ને એલર્ટ આવે તો બાઈક સાઈડમાં કરવા જેટલો ટાઈમ બગાડું તો મારું આવી બને છે. એનાં ફોટાં લાઈક કરવા માટે મારે ફોન ચોવીસ કલાક છાતીએ વળગાડીને ફરવો પડે છે, પણ એમાં મારા ફેમિલીમાં બધા એમ સમજવા લાગ્યા છે કે હું મોબાઈલ એડીકટ છું, યુ નો !\nમારી બીજી ગર્લફ્રેન્ડનું નામ સોનમ છે. એ દેખાવમાં સારી છે, એટલે સરસ છે. એનો અવાજ થોડોક હસ્કી છે. રાની મુખર્જી જેવો. એ મારા કરતાં અડધો ઇંચ ઉંચી છે. હાઈટનો તો બહુ પ્રોબ્લેમ નથી પણ એનું અંગ્રેજી ખતરનાક છે. મતલબ તમે સમજો છો એવું ખરાબ નહિ, ઘણું સારું છે. એ ઇંગ્લીશમાં હસે છે અને ઇંગ્લીશમાં છીંકે છે. હદ તો ત્યારે થાય છે જયારે એ હિન્દીમાં ડબ થયેલું પિક્ચર છોડીને પ્યોર અંગ્રેજી, એ પણ સબટાઈટલ વગરનું, પિક્ચર જોવા ઘસડી જાય. એની સાથે વાત કરતાં જો ઉચ્ચાર ખોટો હોય તો મૂળ વાત બાજુ પર રહી જાય અને એ સાચા ઉચ્ચાર શીખવાડવા બેસી જાય. એને કહીએ કે ‘ચાલ જ્યુસ પીવા’, તો એ કહેશે ‘તમે લોકો જ્યુસ પીવો, હું જુસ પીશ’. અને ભૂલમાં જો hole, hall અને whole નાં ઉચ્ચારમાં ભેળસેળ કરી તો એક લાંબુ લેકચર જ આપી દે. ક્રિકેટના બોલને પણ એ બોલ અને ફિંગર બાઉલને પણ એ બોલ કહેવાનો આગ્રહ રાખે છે એમાં હું બહુ કન્ફયુઝ થઈ જાઉં છું. હવે આમ તો હું પણ ઈંગ્લીશ મિડીયમમાં ભણ્યો છું, તોયે મારું ઈંગ્લીશ મિડીયમ હોય એમાં મારો વાંક કે મારા ટીચર્સનો?\nમારી ત્રીજી ગર્લફ્રેન્ડનું નામ છે મોનલ. થોડી ઓલ્ડ ફેશન્ડ છે. પણ સૌથી વધારે ખુબસુરત છે. એના વાળ લાંબા, કાળા અને સુંવાળા છે. શિકાકાઈ સાબુની જાહેરાતમાં આવે એવા. એની આંખો કોડી જેવી છે. નવલકથામાં હીરોઈનની હોય એવી. એનાં કાનની બુટ ગુલાબી છે. શેડકાર્ડમાં હોય એવા ગુલાબી રંગની. એનાં હોઠ, શું કહું એના હોઠ વિષે? એનાં હોઠ સંતરાની ચીરી જેવા છે. ફાટેલાં નહિ, રસભર્યા. ને એ હસે છે, ત્યારે ખરો ત્રાસ થાય છે. એટલું જોરથી હસે કે જોડે બેઠાં હોઈએ તો હચમચી જઈએ. એમાંય એ આવી રીતે હસે ત્યારે એનાં દાંત દેખાય. દાંત તો સૌના દેખાય, પણ ત્યાં જ સૌથી મોટો પ્રોબ્લેમ છે. એક્ચ્યુલી મોનલને માવા ખાવાની ટેવ છે. માવા-બદામ નહિ, ગુટકા. કદાચ એનાં પપ્પા-મમ્મી બેઉ તમાકુ ખાય છે એમાંથી એને ટેવ પડી હશે. એટલે એનાં દાંત લાલ છે. મારા ઘરમાં તો મમ્મી-પપ્પાને જમ્યા પછી વરિયાળી કે ધાણાની દાળ ખાવાની પણ ટેવ નથી. હવે તમે જ કહો કે આવી છોકરી ઘરમાં આવે તો કેવું ધીંગાણું સર્જાય?\nતો સર તમે જ કહો કે આમાંથી કઈ છોકરીને હું જીવનસાથી તરીકે સિલેક્ટ કરું. તરત જવાબ આપજો, મને એટલું કન્ફયુઝન થયું છે કે હવે આપઘાત કરવાનો વિચાર પણ આવવાની શરૂઆત થઈ છે.\n(એક યુવક, નારણપુરા)\nજવાબ: આપઘાતના વિચારો નબળા અને નકારાત્મક લોકો કરે છે. હવે આપઘાતનો વિચાર આવે ત્યારે મારી ત્રણ વાત યાદ કરજો: એક, તમારા આપઘાત કરવાથી પેલા રેસ્ટોરન્ટવાળાને મહીને કેટલું નુકસાન જશે? બીજું એ કે, તમારા ગયા બાદ રિયાના દુ:ખી સ્ટેટસ પર લાઈક નહિ મળે તો શું તમારા આત્માને સદગતી મળશે? ત્રણ, લોકોને એકના ફાંફા છે અને તમે ત્રણ ચોઈસ વચ્ચે અટવાવ છો, લકી યુ!\nતમે એક ભણેલાગણેલા સમજદાર વ્યક્તિ છો, તમારી મૂંઝવણનો ઉકેલ આમ તો તમારા સવાલની અંદર જ છે, બસ થોડું આત્મનિરીક્ષણ કરવાની જરૂર છે. લકી હોવાં છતાં તમે એક સાથે ત્રણ ભૂલ કરી છે. હવે તમારે એને સુધારવાની છે. સૌ પ્રથમ તો તમે જણાવ્યું એમ રિયા પૈસાદાર પિતાનું સંતાન છે. ફેસબુક અને વોટ્સેપના નામે એ તમારાથી અંતર રાખે છે. સ્ટેટસ પર લાઈક ને લગતી એની માંગ પૂરી કરો ત્યાં સુધી તો ઠીક છે, પણ પ્રેમસંબંધમાં ઉતાવળ ચાલતી નથી. તમે એના રીસામણાથી આટલું ડરતાં હોવ તો એનો ચોક્ખો અર્થ એ છે કે તમારી પ્રીતિ ભય પ્રેરિત છે. રિયા માટે તમે એક ફેસબુકનાં અસ્યોર્ડ લાઈકરથી વધારે કંઈ મહત્વ ધરાવતા નથી. માટે તેની સાથે રિલેશન રાખવાનો કે લગ્ન કરવાનો કોઈ પ્રશ્ન જ નથી.\nઅલગ કલ્ચરમાં ઉછરેલાં યુવક-યુવતીઓને લગ્ન બાદ પ્રોબ્લેમ્સ આવતા જ હોય છે, પરંતુ એક જ કલ્ચર, એક જ મીડીયમમાં ભણ્યા હોવા છતાં, માત્ર ઉચ્ચારણ જેવી સામાન્ય બાબતને લઈને આટલા પ્રોબ્લેમ્સ હોવા એ અંધકારમય ભાવિનું સુચન જ છે. શું ભવિષ્યમાં એ પત્ની બને પછી તમે ઉભરાતી કચરાપેટી, બળી ગયેલ શાક, અને પેન્ટના ખિસ્સામાં ધોવાઇ ગયેલી હજારની નોટ વિષે સાચાં અંગ્રેજીમાં સોનમ સાથે ઝઘડો કરી શકશો? આનો જવાબ જો ના હોય તો તમારે સોનમ સાથેનો સંબંધ સીમા ઓળંગી જાય એ પૂર્વે જ અટકાવી દેવો જોઈએ। આ સાથે આકરાં વેણનો સામનો કરવાની તૈયારી-સહનશક્તિ રાખજો અને દિલની વાત સ્પષ્ટતાપૂર્વક કહેવાનું સાહસ કેળવજો.\nરહી વાત ત્રીજી ગર્લફ્રેન્ડની. તમે અને મોનલ ઉંમરના નાજૂક દોરમાંથી પસાર થઈ રહ્યાં છો. આ ઉંમરે વિજાતીય પાત્રનું આકર્ષણ થાય તે સ્વાભાવિક છે. તમે એને પસંદ કરતાં હોવ તો તેની સાથે મિત્રતા ચાલુ રાખો, અને જો વાત ચુંબન સુધી પહોંચશે તો પછી આપોઆપ નક્કી થઈ જશે કે તમારા સંબંધો મિત્રતા સુધી જ સિમિત રહેશે, કે આગળ વધશે.\nબાય ધ વે, મારી એક જ સલાહ છે કે આવા લફરામાં પડ્યા વિના તમે કારકિર્દી પર ધ્યાન આપો. લાઇફ પાર્ટનર સારો મળશે કે નહીં, એ કુદરત પર છોડી દો. કદાચ કુદરતે જ તમને આ પત્ર લખવા પ્રેર્યા હોય એવું મને લાગે છે. આ જવાબ બાદ અલગથી મેં મારા ફોઈની દેરાણીનાં ભાઈની દીકરીનો બાયોડેટા તમારાં એડ્રેસ પર મોકલાવેલ છે. શિલ્પા કીમ કાર્દીશીયાન જેવી થોડીક હેલ્ધી છે, અવાજ રાજદીપ સરદેસાઈ જેવો છે, રોહિણી હતંગડીની જેમ ઉંમરમાં મેચ્યોર લાગે છે, અને રાખી સવંત જેટલાં કોન્ફીડંસથી કડકડાટ ઈંગ્લીશ બોલી શકે છે. ટૂંકમાં એ એક કમ્પ્લીટ સેલીબ્રીટી પેકેજ છે. તો મારા જેવા પરિપક્વ સલાહકારની સલાહને માન આપી શિલ્પા જેવી મજબૂત સાથી મેળવી જીવન સફરને રોમાંચક બનાવી લો. તમારા જેવા છેલબટાઉ છોકરાનાં ભૂતકાળને આટલી ઠાવકાઈથી સ્વીકારી લેનારી આવી બ્રોડ માઈન્ડેડ છોકરી કોઈ નસીબદારને જ મળે. એન્વેલોપમાં મુકેલ ફોટો અને બાયોડેટા પસંદ આવે તો તાત્કાલિક મળવા પધારો। એક વાત યાદ રાખજો. એક દિવસ સૌએ મરવાનું છે, કોના હાથનું ખાઈને મરવાનું છે એ કિસ્મતની વાત છે !\nPosted by Adhir Amdavadi at 17:00\nLabels: ક્રેઝી, પત્ર, મુંબઈ સમાચાર\nkabir 21 July 2015 at 19:19\nEnjoyed the article. Very similar style of the persons used to advise the problems on Paper pasti.\nવિચારો નો વૈભવ ને શબ્દો ની જાહોજલાલી,,, 21 July 2015 at 21:38\nPJ PATAKHA 22 July 2015 at 09:44\nવાહ માની ગયા પ્રભુ .... જોરદાર !!\nSakshar 14 August 2015 at 04:06\nHahaha maja padi gai baapu...\nસચિવાલયનું કૂતરુંય અમારું સાહેબ !\nહમ બોલેગા તો બોલોગે કે બોલતા હૈ\nક્યાં શું લઈને જવાય ?\nજુગારમાં અધિક માસ\nહવાઈ ગયો છું !\nગે મેરેજીઝમાં ગૂંચવાડા


કૂતરાને લાગી ગરમી,તો પાણીમાં લગાવી ડૂબકી,પછી હવામાં ઉછળી ઉછળીને કર્યું એવું કે..,જુઓ વીડિયો – Gujju Kathiyavadi\nકૂતરાઓના ફની વીડિયો ઘણીવાર સોશિયલ મીડિયા પર વાયરલ થાય છે. લોકોને કૂતરાઓની રમૂજી હરકત ના વીડિયો ગમે છે. ઘણી વખત, કૂતરાઓની કેટલીક હરકતો જોઈને, આપણે આપણી આંખોમાં વિશ્વાસ કરતા નથી કે કૂતરો કેવી રીતે કરી શકે છે. તાજેતરમાં જ એક અન્ય વીડિયો સોશિયલ મીડિયા પર વાયરલ થઈ રહ્યો છે, જેમાં કૂતરાની રમૂજી હરકતોને લોકો પસંદ કરી રહ્યા છે.જે વીડિયો સોશિયલ મીડિયા પર ઝડપથી વાયરલ થઈ રહ્યો છે.\nવાયરલ થઈ રહેલી આ વિડિઓને @buitengebieden_ નામના પેજ પરથી શેર કરવામાં આવ્યો છે. વિડિઓમાં તમે જોઈ શકો છો કે ફુવારોની નીચે એકઠા થયેલા પાણીમાં કૂદીને એક કૂતરો ખૂબ જ મનોરંજનથી ન્હાઈ રહ્યો છે. કૂતરો બે પગ પર કુદકો લગાવી રહ્યો છે અને પછી રમતી વખતે તે પાણીની બહાર આવે છે. પરંતુ, તે ફરીથી પાણીમાં કૂદી જાય છે અને રમવાનું શરૂ કરે છે.\nલોકો આ કૂતરાને પાણીમાં મસ્તી કરતા હોવાનો વીડિયો પસંદ કરી રહ્યા છે. લોકો આ વીડિયોને રીટ્વીટ કરી રહ્યા છે અને તે જ સમયે લોકો તેના પર હજારો રમુજી ટિપ્પણીઓ પણ કરી રહ્યા છે.\nમોર એ સ્લો મોશન સ્ટાઇલ માં બતાવ્યો તેનો મનમોહક અંદાજ,તો લોકોએ કહ્યું એવું કે…,જુઓ વીડિયો\nPosted on 5th June 2021 5th June 2021 Author gujju team\nભારતમાં એક પ્રખ્યાત કહેવત છે કે મોરને જંગલમાં નાચતા કોણે જોયો. આપણે આ કહેવતનો ઉપયોગ આપણા અંગત જીવનમાં કરીએ છીએ. પરંતુ આ દિવસોમાં સોશિયલ મીડિયા પર આવી વીડિયો વાયરલ થઈ રહી છે, જેમાં મોરની જુદી જુદી સ્ટાઇલ જોઇને કોઈનું પણ દિલ ખુશ થઈ જશે. આમાં તમે મોર તેની પાંખો ખૂબ નજીકથી ફેલાવતા જોઈ શકો છો. […]\nPosted on 1st May 2021 1st May 2021 Author gujju team\nસોશિયલ મીડિયા પર સીડી લઈને જતા બે બાઇકસવારો ના ફોટા વધુને વધુ વાયરલ થઈ રહ્યા છે. તે જોઈને તમે પણ હસતાં રહેશો. કોરોનાવાયરસથી બચવા માટે, લોકો સામાજિક અંતર માટે વિવિધ પદ્ધતિઓ અપનાવી રહ્યા છે. પરંતુ આ પ્રકારની ટેક્નોલોજી જોઇને તમે પણ આશ્ચર્યચકિત થઈ જશો. બે લોકો સીડી લેવા માટે અલગ ચાલ્યા ગયા. આનંદ મહિન્દ્રાએ આ […]\nઅક્ષય કુમારની અભિનેત્રી મધુરિમા તુલીએ સેનોરીતા ગીત પર જોરદાર શૈલી બતાવી,જુઓ આ વીડિયો.\n‘બિગ બોસ 13’ સાથે ખૂબ જ હેડલાઇન્સ બનાવનારી અભિનેત્રી મધુરિમા તુલીનો તાજેતરનો વીડિયો ઇન્ટરનેટ પર ઝડપથી વાયરલ થઈ રહ્યો છે. તમને જણાવી દઈએ કે, માધુરી તુલી વીડિયો સોશ્યલ મીડિયા પર ખૂબ જ એક્ટિવ રહે છે અને તે ઘણીવાર તેના ઈન્સ્ટાગ્રામ એકાઉન્ટ પરથી તેના ચાહકો સાથે ફોટા અને વીડિયો શેર કરતી જોવા મળે છે. ફરી એક […]\nફંક્શન માં પ્લેટ ફરીને જમતી હતી યુવતી,અચાનક આવી ગયો કેમેરામેન અને પછી થયું એવું કે…,જુઓ વીડિયો